Helmenvalkoinen maailma: kesäkuuta 2014\nJääkaapista löytyi vielä nippu raparperia, jolle tarvitsi löytää jotain käyttöä. Törmäsin tällaiseen kakkuohjeeseen, jonka poimin K'eittiö Avec Amour -blogista. Blogissa kehuttiin ohjetta helpoksi ja lopputulosta herkulliseksi. Päätin siis itsekin kokeilla reseptiä.\nResepti oli todella helppo toteuttaa, mutta lopputulos oli mielestäni aivan liian makea! Ohjeessa käytetty kondensoitu maito oli ihan liian makeaa tähän kakkuun, se peitti raparperien maun kokonaan ja lopputuloksena maistui pelkkä sokeroitu maitoseos. Huh, makean ystävälle kakku olisi varmasti unelma ja toimii varmasti niilläkin, jotka eivät siedä raparperin makua - sitä kun ei ollut.\nMutta laitanpa ohjeen kuitenkin blogiini ja tämä oli vain meidän talouden mielipide kakusta. Toimittajan huomautuksena täytyy kuitenkin sanoa, että meidän taloudessa ei muutenkaan käytetä paljoa sokeria tai syödä yleensäkään (yli)makeita jälkiruokia tai muitakaan tuotteita. Tavalliset jogurtit, rahkat, mehut jne maistuvat omaan suuhuni liian makealta.\nMurskaa keksit ja sekoita joukkoon sulatettu voi. Voitele irtopohjavuuan reunat ja asettele reunoille ja pohjalle leivinpaperi. Painele keksimassa vuuan pohjalle ja reunoille noin 3 cm korkeudelta.\nKeitä raparpereita vedessä noin 15 minuutin ajan. Soseuta sauvasekoittimella raparperit ja lisää joukkoon kondensoitu maito ja keltuaiset. Soseuta sauvasekoittimella vielä hetken. Kaada täyte keksipohjan päälle ja paista 175 asteessakeskitasolla noin 20 minuuttia. Ota pois uunista, jäähdytä ja jatka jäähdyttämistä vielä jääkaapissa ennen tarjoilua.\nJa lisää parsakaalia! Nyt kannattaa käyttää parsakaaleja, sillä menossa on niiden sesonkikausi. Parsakaalia valitessa kannattaa valita tummanvihreä, lähes violetti kaali, jonka nuout ovat tiiviitä. Varsi saa olla nuppuja vaaleampi. Paksuvartisen parsakaalin nuput ovat voimakkaamman makuisia kuin ohutvartisen. (Lähde: Satokausikalenteri). Ja edelleenkin parsakaali on loistava ravinnonlähde, sillä se sisältää mm. A- ja C-vitamiineja, foolihappoja, flavonoideja, kaliumia ja ravintokuituja. Parsakaali on myös kevyt ruoka-aine, sisältäen vain n. 24 kcal / 100 g.\nTällä kertaa vuorossa oli parsakaalikeitto, josta valmistui pehmeä ja täyteläinen keitto, joka vei nälän mennessään. Tämä keitto sisältää ruokakermaa ja homejuustoa, joten se ei ihan yhtä terveellinen ole kuin parsakaali itsessään ;) Mutta maku ratkaisee ja tämä keitto toimii hyvin lounaana tuoreen leivän kerä. Alkuperäinen ohje löytyy Maku.fin sivuilta: Pehmeä parsakaalikeitto. Lopputulos oli omasta mielestä turhan suolainen, joten seuraavalla kerralla laittaisin mukaan vain puolikkaan kasvisliemikuution. Homejuusto sisältää niin paljon suolaa kuten myös liemikuutio ja yhdessä ne olivat liikaa.\nHienonna sipuli sekä valkosipulinkynsi ja paloittele parsakaalit. Pane kasvikset kattilaan ja lisää vesi ja liemikuutio. Parsakaalien ei tarvitse peittyä veteen. Keitä vihanneksia kannen alla, kunnes ne ovat pehmeitä, noin 10 minuuttia.\nLisää juusto ja kerma ja soseuta keitto. Kuumenna keitto nopeasti uudelleen. Lisää etikka ja mausteet.\nTilauskakku lasten syntymäpäiville ja toiveena oli Spiderman-kakku suklaatäytteellä. Ihan putkeen ei tämän kakun tekeminen mennyt ja lähes kaikki kohdat jouduin tekeen uudestaan ja aika alkoi loppumaan kesken. Alunperin tekemäni kakkupohja epääonnistui totaalisesti ja jouduin tekemään toisen kakun - kunhan ensin oli käyty kaupasta hakemassa lisää kananmunia. Toinen kakkupohja onneksi onnistui paremmin. Täytteiksi valikoitui suklaamousse aidoilla suklaapaloilla sekä sitä tasapainottamaan mansikkahillo. Teema on vähän samanlainen kuin aikaisemmin postaamassani Batman-kakussa, joka menikin synttärisankarin velipojan syntymäpäiville.\nSpiderman-hahmo on valmistettu kokonaan sokerimassasta ja löysinkin hyvän tutoriaalin sen tekemiseen. Tämän ohjeen avulla sain kuin sainkin tehtyä hahmon, vaikka yksityiskohtiin jäi vielä vähän paranneltavaa. Itse asiassa hahmokin on puoliksi tehty kahteen kertaan, kun ensimmäisen yrityksen lopputulos ei tyydyttänyt yhtään... Ja muistutuksena itselle, että ei kannata työstää sokerimassaa kumarassa asennossa, niska menee jumiin... Verkkokuviot on piirretty mustalla elintarviketussilla. Kakun päällä oleva verkko on sulatettua suklaata.\n6 kananmunan kakkupohja\nVoitele ja korppujauhota 24 cm irtopohjavuoka. Mittaa kananmunat lasiin ja mittaa toiseen samanlaiseen mukiin yhtä paljon sokeria. Kaada sokeri vatkauskulhoon ja mittaa lasiin samanverran vehnäjauhoja. Sekoita leivinjauhe vehnäjauhojen joukkoon. Vatkaa kananmunat ja sokeri vaahdoksi ja lisää jauhot varovasti sekoitellen joukkoon. Kaada taikina kakkuvuokaan ja kopauta pari kertaa, jotta mahdolliset ilmakuplat häviävät. Paista uunin alatasolla 175 asteessa n. 40 min. Peitä tarvittaessa kakku leivinpaperilla tummumisen estämiseksi.\n1 pss Blåband suklaamoussea\nVaahdota suklaamoussejauhe vispikerman kanssa vaahdoksi. Lisää rahka ja vaniljakreemijauhe ja sekoita tasaiseksi. Lisää tarvittaessa vaniljakreemiä, jotta massasta tulee kovahko. Tämä määrä riitti kakun kahteen väliin ohueksi kerrokseksi.\nSunny Broccoli Cheese Pie - Juustoinen parsakaalipiirakka\nBlogissa on ollut vähän hiljaista erinäisten kiireiden ja muiden asioiden takia, mutta täällä ollaan edelleen. :) Sain alkuvuodesta fibromyalgia-diagnoosin, jonka jälkeen olen lukenut todella paljon aiheesta niin englanniksi kuin suomeksi. Fibromyalgia eli sidekudosreuma on krooninen oireyhtymä, jossa kipua esiintyy ympäri kehoa lihaksissa, lihasten kiinnityskohdissa sekä niveliä ympäröivissä pehmytkudoksissa. Tähän sairauteen ei ole olemassa parannuskeinoa, mutta oireisiin voidaan vaikuttaa ruokavaliolla. Ruuan sisältämät vitamiinit, antioksidantit ja mineraalit auttavat vähentämään kipua ja sen kokemista. Joten eiköhän aleta hommiin ^^\nJos haluat lukea lisää fibromyalgiasta, käväise toisessa blogissani Minä ja fibromyalgia\nParsakaalin tiedetään sisältävän lukuisia fytokemikaaleja ja antioksidantteja kuten betakaroteenia ja C-vitamiinia. Sana fyto tarkoittaa kasvia ja fytokemikaali on yksinkertaisesti kasvin tuottama kemikaali. Fytokemikaaleilla on tutkitusti todettu olevan terveyttä edistäviä vaikuutuksia. Esimerkiksi valkosipulin alleelit, flavonoidit ja lykopeeni ovat fytokemikaaleja. Tämän lisäksi parsakaali sisältää runsaasti kalsiumia ja muita tärkeitä mineraaleja, joten se soveltuu fibromyalgian hoitoon todella hyvin. Tässä juustoisessa parsakaalipiirakassa on lisäksi paljon kuitua ja proteiinia. Ei ehkä juustoisuutensa takia sovi laihduttajalle :D\nTämän ohjeen löysin kirjasta Foods that fight fibromyalgia. Kirjan on kirjoittanut Deirdre Rawlings 2012.\nErikoisen tästä ohjeesta tekee se, että mitään erillistä pohjaa ei tarvita vaan ainesosat sekoitetaan yhteen ja paistetaan uunissa. Päälle ripotellaan vielä auringonkukansiemeniä, jotka ovat hyviä E-vitamiinin lähteitä. E-vitamiini taas toimii kehossa antioksidanttina ja sillä on anti-inflammatorinen vaikutus, joka auttaa niin nivelreumaan kuin muihinkin niveloireisiin.\nOhje on alunperin englanninkielinen ja olen sen kääntänyt tähän suomeksi. Mittasuhteet ovat jenkkimallia, mutta mukana on myös grammamäärät helpottamaan työskentelyä. Tai sitten voi tehdä kuten allekirjoittanut ja menee sillä hyväksi todetulla mutulla. Itse en laittanut ohjeen antamaa määrää juustoa, vaan käytin piirakkaan 200 g ricotta-juustoa sekä 100 g raejuustoa.\n2/3 kuppia (75 g) kevätsipulia ohueksi leikattuna\n2½ kuppia (175 g) parsakaalia pieneksi pilkottuna\n1½ (340 g) ricotta- ja/tai raejuustoa\n2 unssia (8 g) Gorgonzolaa tai vastaavaa sinihomejuustoa murusina\n1/4 kuppia (4 g) tuoretta persiljaa hienonnettuna\n2 rkl (5 g) basilikaa silputtuna\n3 rkl (24 g) jauhoja (gluteeniton tai vehnäjauho)\n2 rkl (10 g) parmesaaniraastetta\n3 rkl (27 g) auringonkukan siemeniä\nLämmitä uuni 180 asteeseen. Sulata voi paistinpannulla ja lisää joukkoon kevätsipulit ja parsakaalit ja kuullota miedolla lämmöllä noin 3 minuuttia. Yhdistä seuraavaksi isossa kulhossa kevätsipulit, parsakaalit, ricotta- ja raejuusto, kananmunat, sinihomejuusto, persilja, basilika, jauhot sekä mausteet ja sekoita massa tasaiseksi.\nKaada piirakkamassa uunivuokaan (halk. 23 cm) ja raasta päälle parmesaania. Paista uunissa 30-35 minuuttia kunnes pinta on kullanruskea. Anna jäähtyä hetki, ripottele pinnalle auringonkukansiemenet ja tuore persilja ja tarjoile esimerkiksi suolakurkkujen kera. Hyvää ja helppoa!


Optometriaa Oulussa 30 vuotta -täydennyskoulutuspäivä - Theseus\nOptometriaa Oulussa 30 vuotta -täydennyskoulutuspäivä\nStenmark, Malin; Karvonen, Katariina; Martikainen, Henna; Määttä, Noora; Sipilä, Petra (2017)\nOpinnäytetyönämme suunnittelimme ja järjestimme täydennyskoulutuspäivän optometristeille ja optometrian opiskelijoille. Vuosittaisen koulutuspäivän toteuttaminen on ollut yhden opinnäytetyöryhmän tehtävä jo muutamia vuosia. Tapahtuma on toivottu ja suosittu, sillä se on yksi harvoista Pohjois-Suomessa järjestettäviä optometrian täydennyskoulutuksia. Toimeksiantajana toimi Oulun ammattikorkeakoulu. Tavoitteenamme oli luoda toimiva, hyödyllinen ja ajankohtainen täydennyskoulutuspäivä optisen alan toimijoille.\nKoulutuspäivä järjestettiin lauantaina 8.4.2017 Oulun ammattikorkeakoulun Kotkantien kampuksella. Kaiken kaikkiaan päivään osallistui 117 optikkoa ja 33 optometrian opiskelijaa. Kun lasketaan yhteen myös yhteistyökumppanit, koulutuspäivän järjestäjät ja luennoitsijat, kokonaisosallistujamäärä oli 183 henkilöä. Yhteistyökumppaneista osa toimi näytteilleasettajina tapahtumassa. Osallistujilla oli mahdollisuus tutustua heihin ennen luentoja ja tauon aikana.\nVuonna 2017 optometriaa on opetettu Oulussa 30 vuotta. Tämä toimi koulutuspäivän pääteemana. Toteuttamamme kyselyn perusteella luentoaiheiksi valikoituivat Kanta –järjestelmä, Sote –uudistus ja digitalisaatio, ravinnon vaikutus silmien terveyteen ja näkemiseen, moderni silmäkirurgia sekä ortoptiikka. Koulutuspäivästä Optometrian Eettinen Neuvosto myönsi 4 täydennyskoulutuspistettä.\nKoulutuspäivän onnistumisen arvioimiseksi pyysimme osallistujia täyttämään ja palauttamaan kirjallisen palautekyselyn. Palautekysely muodostui luentojen arvioinnista sekä yleisesti koulutuspäivän onnistumisen arvioinnista. Pääosin palaute oli myönteistä ja Oulun koulutuspäivä on edelleen todella toivottu tapahtuma optometristien keskuudessa.


MIKÄ ON ARROYO TAI PROPULSION KARMA? - VIISAUTTA JA TIETOA - 2022\nSisällysluettelo piilottaa 1 on se, joka kukkii kuoleman hetkellä. 2 alempi uudestisyntyminen superior 3 analyysin puute ja syrjintä ... 4 on taipuvainen monimutkaisuuteen. 5, joka ei löydä meitä vartioimisesta.\nTämä aihe on erittäin tärkeä ja se on yksi Karman erilaisista jakautumista. Mutta mitä he tarkoittavat, kun he mainitsevat rohkeuden karman ?\nSe kukkii kuoleman hetkellä….\nPropulsio tai karman heittäminen on läsnä heti, kun kuolemme, ja se liittyy lähinnä henkiseen tilaan, jossa olemme, kun elämää ylläpitävä karma kuolee ja kliininen kuolema tapahtuu.\nEsimerkiksi, jos kuoleman aikana olemme vihaisia, kaunaa ja kaunaa, edistämme alhaisempaa uudestisyntymistä ja jos me kuolemme rauhallisesti, hyväksymme ja irtaudumme edistämään korkeampaa uudestisyntymistä.\nSillä on tietysti myös tekemistä loppusuuntaisessa elämässä kertyneiden ansioiden määrään ja laatuun. Jos olemme luoneet positiivisia ansioita, se projisoi meitä parempaan uudestisyntymiseen, jos meillä on kertynyt negatiivisia ansioita, se projisoi meidät alempaan uudestisyntymiseen.\nalempi tai korkeampi uudestisyntyminen\nKliinisesti kuoleman hetki on silloin, kun hengitys lakkaa, aivo- ja sydämen toiminta, juuri silloin kun sisäiset ratkaisut alkavat, tämä aihe on erittäin laaja, koska se liittyy elementtien liukenemiseen, kunnes ne poistuvat fyysisestä kehosta, Tärkeää on kuitenkin ymmärtää, että propulsiokarma kukoistaa sillä hetkellä .\nPropulsiokarma määrittelee olemassaolon alustan tai valtakunnan, jossa syntymme uudestaan, jos keskitymme olemassaoloon, joka on täynnä ahneutta, propulsiokarma johtaa meidät, niin sanottuna, innokkaiden pretojen tai olentojen alempaan maailmaan.\nJos se, mitä keräämme, on ansioita samadhin (meditaation) voiman ja eettisen käyttäytymisen kautta, saamme rohkeuden karman kohti devojen ylemmästä valtakunnasta.\nanalyysin puute ja syrjintä ...\nJos kylväämme on käsitteellisyys ja analyysin puuttuminen tai syrjintä, saamme uudestisyntymisen eläinten ala-alueelle. Elämässä, jota leimaa kateutta ja kateutta, rohkeuden karma johtaa meidät titaanien valtakuntaan.\nTärkeä asia on se, kuinka olla aina tietoinen suorituksestamme ja odottaa kuoleman hetkeä ajattelemaan uudestisyntymistä korkeampaan olemassaoloon, meidän on ennakoitava ja kerättävä jotenkin vähän ja viisautta. tarpeeksi, jotta voimme saavuttaa paremman olemassaolon, johon hylkäämme jätämme.\nHeiton Karma on yksi monista muista, jotka määräävät uudestisyntymämme, on myös ympäristökarma, joka määrittelee fyysiset olosuhteet, joissa syntymme, esimerkiksi jos uudestisyntyneemme yhdistyneessä perheessä tai konfliktien täyttämässä, sotamaassa tai yhdessä suhteellisen rauhan kanssa.\nyleensä monimutkaisuus ...\nYhdistelmät ovat erilaisia ja karmalla on taipumus monimutkaisuuteen. Sitä ei ole helppo analysoida, ellei meillä ole täydellistä kokoelmaa nykyisestä elämästämme ja menneistä elämistämme.\nOn kuitenkin jo hyvä uutinen tietää, että syyn ja seurauksen laista johtuu inertti voima, joka heijastaa meidät editoivaan tai ei-parantavaan elämään.\nSe ei löydä meitä vartijalta ...\nKuten aina, suositus on työskennellä tiiviisti päivittäin, jollain tavalla, jos kuolema yllättää meitä, koska lopulta niin tapahtuu, se ei löydä meitä täynnä ristiriitaisia ja tuhoisia tunteita . Muista, että suuret opettajat vakuuttavat, että jos haluamme tietää kuinka elämme edellisessä elämässä, voimme päätellä sen tarkkailemalla nykyistä elämäämme. Se on totta\nKuinka poistaa huoneen, talon ja jopa itsesi huonot energiat!\n01Jeesuksen viesti. Kolmikko: Rukous, meditaatio, pyhä rituaali\n01Haamukuvaus: harjoituksen historia\n01Solumuistin vapauttamisen ja palauttamisen työpaja Mexico Cityssä 2018\nKaikki yhdessä köyhyyden torjumiseksi\nNew Yorkin Yhdistyneiden Kansakuntien korkean tason kokouksen jälkeen kansalaisten vaatimuksista on tullut entistä tarpeellisempaa siirtyä lupauksista tekoihin. Espanjan köyhyyden vastainen liitto pyytää kansalaisia osallistumaan lokakuun mobilisaatioihin ja vaatimaan politiikkojen johdonmukaisuutta vuosituhannen kehitystavoitteiden saavuttamiseksi. Madrid,\nTeosofinen sanasto - kirje F\nF.- Englannin aakkosten kuudes kirjain (ja seitsemäs espanjan kielestä), jolla ei ole vastaavaa hepreaksi. Onko se kaksinkertainen f? Eeolialaisista, joista tuli Diyamma tietyistä salaperäisistä syistä. Se vastaa kreikkalaista phi: tä. Aseta latinalaiseksi numeroksi 40 ja merkitse kirjaimella (F) 400 000. [Sans\nJATKUU : Jumala Isä: Pääsy viidenteen ulottuvuuteen - ensimmäinen osa Kanavoinut Adele Arini, 7. syyskuuta 2018. Tehdään nyt yhdessä upea hämmästyttävä visualisointityö (samanlainen kuin mitä teimme vanhassa viestissäni kanavoituna Adelen kanavoimisen taito). Hengitä syvästi useita kertoja rauhoittaaksesi ja levittääksesi mielesi. Kun olet valmis,\nAnteeksianto putoaa kuin pehmeä sade taivaasta maahan. Se on kahdesti siunattu: siunaa sitä, joka antaa sen ja sitä, joka vastaanottaa. William Shakespeare Japanilainen valmennusasiantuntija Yoshinori Noguchi antoi vuonna 2006 meille erittäin mielenkiintoisen omatoimisen työn, nimeltään Peililaki. Tässä\nEL MORYA - Guru-chela-suhteessa on vain yksi testi - hyväksytkö sen?\nPaikani maailmassa, kirjoittanut María Jesús Verdú Sacases


Isoukkini kuoli nälkään sata vuotta sitten (19.1.2019)\nEi siitä niin kauan ole. Vain sata vuotta. Sinä vuonna kuoli kaksikin isoukkiani, toinen Iisalmessa espanjantautiin eli lintuinfluenssaan kahden tyttärensä kanssa. Suremaan jäivät leski ja kuusi lasta. Minä muistan sen isomummun vielä, hän kuoli vasta 50-luvulla. Yksi eloon jääneistä tyttäristä oli siis minun savolainen mummuni Elli.\nVuonna 1918 raivosi sisällissota vasta itsenäistyneessä Suomessa. Edellisen vuoden sato oli ollut huono, eikä Venäjältä ei saatu enää viljaa. Kainuuseen asti viljaa oli erityisen vaikea rahdata, koska kulkuyhteydet olivat sodan tähden pitkät ajat poikki.\nToinen isoukkini asui perheineen 50 kilometrin päässä Kuhmon kirkolta, lähellä Venäjän rajaa. Isotäti-vainaa aina kertoi, miten hänen isänsä antoi viimeiset leipäpalat lapsilleen. Hänen vatsansa turposi oudosti, eikä hän jaksanut kohta enää nousta sängystä ylös. Sitten hän kuoli. Leski jäi suureen puutteeseen lastensa kanssa. Myöhemmin hän muutti hyviin naimisiin päässeen tyttärensä luo Laatokan Karjalaan. Tuo tytär oli minun kuhmolainen mummoni Jenny.\nEi siitä todellakaan niin kovin kauan ole, kun Suomi oli kehitysmaa, jossa kuoltiin nälkään.\nMutta siinä Suomessa turvauduttiin Jumalaan. Kohtalot kolhut otettiin hänen kädestään. Kuolema ei ollut kaiken loppu. Tiedettiin, että parempi elämä odottaisi Jumalan lapsia ikuisessa isänmaassa.\nMyös se Suomi, jossa minä elin lapsuuteni sodan jälkeen, oli kehitysmaa. Minä, evakon lapsi, sain jalkaani ensimmäiset kunnolliset talvikengät vasta oppikouluun päästyäni. Sitä ennen koulua käytiin kumpparit tai monot jalassa. Kotona meillä oli niin kylmä hirveänä pakkastalvena 1953, että maito saattoi jäätyä jämähtää sankoon keittiön lattialle yön aikana. Me lapset istua nökötimme iltakaudet uunin pankolla. Ruuasta ei onneksi koskaan ollut puutetta.\nOlivatko ihmiset kehitysmaa-Suomessa onnettomampia kun nykyisessä hyvinvointi-Suomessa? Eivät todellakaan. Minä en ainakaan kärsinyt niukoista olosuhteista vähän vähää. Lapsuus kului iloisesti suuren sisarus- ja serkkulauman kanssa leikkiessä, työn touhussa ja koulua käydessä. Jalkojen paleleminen ja sen sellainen kuului asiaan, ei siitä suurta numeroa tehty. Talvi oli talvi.\nTärkeintä oli se, että meidät sen ajan lapset opetettiin tuntemaan Taivaallinen Isämme ja turvautumaan häneen. Kaikki kylämme lapset kävivät pyhäkoulua, aivan riippumatta vanhempien poliittisesta vakaumuksesta. Saimme lapsuudesta mukaamme mittaamattoman arvokkaan perinnön: Raamatun kertomukset ja sen arvot.\nNälkäkuolema ei ole pahinta, mitä ihmiselle voi tapahtua. Paljon pahempaa on asua maassa, josta Herran sana on kadonnut. Suomi on hyvää vauhtia menossa kohti tilannetta, jossa "ihmiset hoippuvat mereltä merelle, pohjoisesta itään he harhailevat etsimässä Herran sanaa, mutta eivät löydä." (Aamos 8:12.) Leivän puute vaikuttaa vain meidän ajalliseen elämäämme, mutta Jumalan sanan puute vaikuttaa siihen, missä me iankaikkisuutemme vietämme.\n(Tämä juttu on julkaistu aikaisemmin seurakuntailainen.fi-sivuston blogina.)\nÄitini muistolle (12.1.2019)\nAmos Oz ja suomalaiset lähetit (5.1.2019)\nPikkusiskosta puvustajaksi (15.12.2018)\nKaija Toivanen: Isosiskoni Mailis (8.12.2018)\nJeremia, osa 10/10: Profeetan kuolema (29.11.2018)\nJeremia, osa 9/10: Toivon sanoma epätoivon keskellä (22.11.2018)\nJeremia, osa 8/10: Poltettu kirjakäärö (15.11.2018)


Aurinkokujalla: Puu pallo kynttelikkö.\nTässä on se toinen juttu jonka ostin\nSisustEllenistä maanantaina kun kävin siellä.\nMietin kauan että minkä väriset kynttilät ostan,\nmutta päädyin sitten valkoisiin.\nNäin Paulan blogissa tällaisen samanlaisen,\nmutta se ei ollut ympyrä vaan pitkä nauha.\nFerm Livingin oli sen ostopaikka.\nTuohon saa kivasti muutoksia\nesim. vaihtamalla kynttilöitä.\nTai laittamalla jonkin alustan tuohon alle.\nMaalatakkin tekis tosi paljon mieli,\ntuo puinen kynttelikkö,\nNo, katotaan nyt.\nVoi kun sinne jäi niin monta tavaraa\njotka sopis just tänne meidän kotiin.\nNo, kaikkea ei voi saada.\nOliskohan kivemman näköinen, jos olis matalammat kynttilät.\nOnko nuo tuohon aivan liian pitkät.\nEttä kaatuuko tuo justiin vai ei ?\nToisen värisetkin kynttilätkin vois olla.\nVaihtoehtoja on aina niin monia.\nNoihin seinällä oleviin ikkunoihin mä ainakin laitan valot.\nEn mitään isoja palloja vaan ihan pienen pienet valot.\nOlisiko ehdotuksia millä värillä maalaisin tuo keltaisen seinän?\nJoku sellainen väri joka sopii kaikkiin jo paikalla oleviin tavaroihin.\nJa sellainen väri ,ettei se tee huonetta pimeäksi.\nOlisin tosi kiitollinen, jos joku viitsis ottaa kantaa.\nTai maalaisko noi panelit tai ton petoni seinän tossa vasemmalla puolella?\nEi olla muuten vielä kertaakaan tarvittu tätä ruokailu huonetta.\nVaan ollaan aina mahduttu keittiön pöydän ympärille.\nToinen syöttötuoli tarttettas kyllä kipeesti.\nSilloin keväällä ,kun oli tytön ylioppilas juhla,\nsilloin näin, että jotkut vieraista söi ruokailuhuoneessa.\nTykkään tästä ruokailuhuoneesta tosi paljon,\nvaikka tämä on vasta kohta meidän keittiön pöydälle\nTykkään jotenkin tosi paljon tuosta puusohvasta\nja nyt puu kyntteliköstä.\nEns kerraks, jos posti ehtii tuoda paketin,\nmulla on aivan erilainen postaus.\nLiittyy tavaran ympärille, mutta tausta on aiemmista poikkeava.\nMutta enemmän en kerro yhtään,\nEttä se on varmasti sitten yllätys.\nEn tiedä vielä mitä te ajattelette,\nmulle se on erityisen rakas idea.\nPoika pääsi muuten turvallisesti Suomen kamaralle.\nOn sieltä hurjan pitkä matka 49 tuntia.\nLaitoin johonkin postaukseen ihan väärin.\nTämä poika joka jäi sinne Australiaan,\nsillä on kaikki hyvin.\nTyöt on aloittanut maanantaina.\nJa asuntokin on jo.\nMaisemat on kauniit,\nkaikista niistä kuvista päätellen,\nmitä sieltä on tullut.\nUpeat rannat, eikä haitakaan oo näkynyt.\nTässä vielä yksi kuva, jonka otin hämärässä\nKyllä ne on kauniit, kun niissä on tulet.\nHarmi kun laitoin sen lapun roskiin,\nmissä nämä on tehty.\nOis voinut katsoa mitä muuta kivaa niillä on myynnissä.\nSinne kauppaan kyllä jäi näitä,\nvois käydä siellä kattomassa missä nää on tehty.\nNiin löysinkin sen sitten myöhemmin\nPaulan blogista, se oli Ferm Livingin.\nkävin kattoon niiden sivuilta\nhurjan kallis siellä tämä pallo kynttelikkö,\nen maksanut edes puolia siitä siellä SisustEllenissä.\nHuomenna on sitten lokakuu.\nToivottavasti ei loskakuu.\nSyyskuu oli kyllä aivan\nuskomaton ilmojen suhteen.\nTäällä ei kyllä satanut viittä kertaa enempää.\nAurinko päiviä oli melkein kaikki,\nmuutama pilvinen päivä.\nJa melko lämminkin oli.\nTällaista tällä kertaa Aurinkokujalta t. Piia\nps. Laitoin tähän asetelmaan vielä syksyn lehtiä.\nTunnisteet: Ellos, ferm living, ikkunat, koriste tyynyt, kynttilä, pentik, puupallo kynttelikkö, puusohva, SisustEllen\nulla 30. syyskuuta 2016 klo 7.38\nTosi kaunis kynttelikkö. voisit maalata seinän vaikka vaalean harmaalla.se sopisi mun mielestä myös kalusteisiin. onko tuo toinen seinä maalattu vai tapetti? mukavaa syksyistä viikonloppua =)\nAurinkokujalla 30. syyskuuta 2016 klo 8.40\nItsekkin mietin harmaata ainakin. Toinen seinä on petonia ja toisessa on alhaalla puupaneli ja ylhäällä lasikuitutapetti.\nOikein hyvää viikonlopun alkua sulle.\ntellupa 30. syyskuuta 2016 klo 8.35\nJännä kynttelikkö :) Eipä ole ehdotuksia mill maalaisit seinän mä oon itse valkoisen ,mustan ja vaaleitten värien ihminen.\nJoskus sanon et oon musta-valkoinen ihminen :)\nJäänpäs oottelee mitä seuraavaksi.On kiva katsella kauniita kuvia ja lueskella.\nAurinkokujalla 30. syyskuuta 2016 klo 8.46\nKiitti, en ole itsekkään ennen nähnyt tommosta kynttelikköä.\nJotain vaaleaa , valkoista, harmaata kahdessa eri sävyssä, mietin tohon seinään.\nTotta, tykkään itsekkin lukea toisten blogeja ja katsella kuvia.\nOikein hyvää alkanutta viikonloppua sinullekkin.\nOuti Krimou/Outi's life 30. syyskuuta 2016 klo 10.26\nKaunis uusi kynttelikkö, ihanan erilainen ja tykkään kovasti tuosta puunväristä.\nMukavaa perjantaita ja ihanaa tulevaa viikonloppua!\nAurinkokujalla 30. syyskuuta 2016 klo 10.31\nKiitos tosi paljon mielipiteistä Outi.\nOikein hyvää tulevaa viikonloppua sulle.\nLeena 30. syyskuuta 2016 klo 10.52\nEn ole nähnyt tuollaista kynttelikköä. Pysyykö kynttilät hyvin pystyssä? Kaunis ihan puunvärisenäkin.\nAivan ihana tuo puuastia,kun laitoit noita vaahteranlehtiä vielä.\nSelkäkipusena täällä selailen blogeja.\nLeena 30. syyskuuta 2016 klo 10.53\nAurinkokujalla 30. syyskuuta 2016 klo 11.25\nNuo kruunu kynttilät pysyy ainakin tosi hyvin pystyssä.\nHyvin sopi minustakin vaahteranlehdet puuvatiin.\nSelkäkipuisena täällä vastaan teidän ihaniin kommentteihin.\nOikein hyvää alkavaa viikonloppua myös sulle.\nMilli`s Little Home 30. syyskuuta 2016 klo 13.02\nTuollainen on melkein pakko saada;)\nAurinkokujalla 30. syyskuuta 2016 klo 14.09\nSe suora kynttelikkö oli vielä melkein hienonpi.\nOikein kivaa alkavaa viikonloppua.\nJonnaH. 30. syyskuuta 2016 klo 17.13\nOnpa hauskan näköinen. Katsoin pienestä kuvasta, että on rannekoru! :D\nAurinkokujalla 30. syyskuuta 2016 klo 17.28\nOn se ihan kiva.\nVoishan tommosista puu palloista tehä rannekorun. ja varmaan on tehtykin.\nOikein hyvää alkavaa viikonloppua.\nsanna_elisa 30. syyskuuta 2016 klo 17.40\nIhana kynttelikkö! Anna olla puunvärinen :)\nAurinkokujalla 30. syyskuuta 2016 klo 17.58\nOnhan se puun värisenäkin hieno, mutta kyllähän sä tiiät mun himon valkoiseen.\nMamma63 30. syyskuuta 2016 klo 17.54\nAi että tuo sinun sohvasi on kaunis!💕\nJa tuo ikkuna seinällä on kiva! Itse maalaisin seinän valkoisella. Raikastaisi ilmeen, kun tekstiilit ja kalusteet vivahtavat kellertävään!\n...niin ja ihanaa, kun poika pääsi kotiin!😊\nAurinkokujalla 30. syyskuuta 2016 klo 18.15\nTykkään ikkunasta itsekkin.\nTotta valkoinenkin vois olla kiva väri, vois maalata ton petoni seinän sillä.\nOikein kivaa viikonloppua sulle.\njuu, onneks pääs kotiin, kyllä sitä aina vähän jännittää miten käy.\nPäivi S 30. syyskuuta 2016 klo 18.09\nItelläni on puunvärinen pitkula kynttelikkö eli on 85 cm pitkä. Ite tykkään puunväristä ja en heti menisi käsittelemään. Kattele vähän aikaa noin ja sitten ko kyllästyttää, niin spraymaali kehiin .) Ostin kesällä Finnishdesign verkkokaupasta -30% ale hintaan :) Pitäis vain ostaa kynttilän sammutin. Tässä puhalsin kynttilät sammuksiin, niin sitten steariinia oli ptikin poikin lasipöytää :(. Kivaa viikonloppua sinne!!! Muuttuvakotini.blogspot.com\nAurinkokujalla 30. syyskuuta 2016 klo 18.25\nTais olla sun blogissa, missä näin sen pitkulana.\nKyllä mä varmaan annan ollakkin puunvärinen.\nVoi harmi toi steariini juttu, mä olen ostanut kirppikseltä kynttilän sammuttimen.\nElina / Lumienkeli 30. syyskuuta 2016 klo 19.07\nIhana kynttelikkö! Ehkä joku harmaa tai beige sopisi tuohon seinään :)\nAurinkokujalla 30. syyskuuta 2016 klo 19.21\nKiitos Elina, niin minustakin, ei ihan jokaisella tule vastaan.\nHarmaata on paljon ehdotettu, mutta miks ei vaikka beigekin.\nOikein ihanaa viikonlopun alkua.\nTuula 30. syyskuuta 2016 klo 20.34\nIhanan erikoinen kynttelikkö ja ihana on ruokailuhuonekin :) Olen kyllä huono noissa värivalinnoissa joten en taida ehdottaa mitään, värien tuli kai olla sellaiset että sisustuksen voisi helposti vaihtaa jos mieli muuttuu :) Meillä on aina ongelmana minkä väriset tapetit tai maalit mihinkin hankitaan, mies kun ei tunne kun tummanruskean ja sinapinkeltaisen :D\nAurinkokujalla 1. lokakuuta 2016 klo 8.13\nEn ole nähnyt tuommoista kynttelikköä, kuin yhdessä blogissa ja siinäkin se oli pitkula.\nKiitos, tykkään kyllä meidän ruokailuhuoneesta.\nAikamoinen ongelma toi väri valinta on mullekkin.\nmummo 30. syyskuuta 2016 klo 21.53\nIhana huone ja kiva kynttelikkö, tykkään molemmista. Ja hyvä kuulla, että kaukana olevalla pojallasi kaikki hyvin. Hyvää viikonloppua.\nAurinkokujalla 1. lokakuuta 2016 klo 8.20\nKiitos mummo, niin tykkään minäkin.\nTotta se on tärkeintä tällä hetkellä minulle että pojalla on kaikki hyvin.\nAnonyymi 1. lokakuuta 2016 klo 11.15\nKaunis kynttelikkö, sopii hyvin pitkät pöytäkynttilät tuohon ja miksei pienetkin kynttilät :) Kauniin näköistä pöydän ympärillä <3 Kivaa viikonloppua :)\nAurinkokujalla 1. lokakuuta 2016 klo 11.37\nKiitos paljon Elina. Noi kynttilät pysyi niin hyvin tossa pystyssä. Varmasti tohon sopii lyhyetkin kynttilät.\nJaana 1. lokakuuta 2016 klo 13.04\nKivat nuo tyynyt, onko pitsi painettu kankaaseen?\nPs. Blogissani arvonta.... :)\nAurinkokujalla 1. lokakuuta 2016 klo 13.27\nKiitos paljon Jaana.\nOn pitsi painettu kankaaseen.\nTitti 3. lokakuuta 2016 klo 12.07\nOnpa kaunis kynttelikkö!\nMinusta nuo pitkät kynttilät sopivat hyvin, mutta kokeile joskus miltä pallokynttilät näyttäisivät, -vai tuleekohan liikaa palloja...☺\nIhastelin noita tyynyjä puusohvalla ja koitin etsiä löytyisikö niistä täällä enemmän tietoa, mutta en löytänyt.\nOletko itse tehnyt vai ostanut jostakin?\nHyvä että pojilla kaikki hyvin, -ne on isoja ja tärkeitä asioita myös vanhemmille!\nTässä on se toinen juttu jonka ostin SisustEllenistä maanantaina kun kävin siellä. Minusta tämä on aivan ihana. Mietin kauan että minkä...\nPentikin tontut ovat jo useamman vuoden vanhoja. Kaikki muu tavara kirppis löytöjä. Tontut ovat kiivenneet korkean kaapin pää...\nTämä tai tuo haaste.\nOlen nähnyt monessa blogissa tämän haasteen ja ajattelin itsekkin tähän vastata. Suihku aamulla vai illalla? Ehdottomasti aamull...


Lapset ja nuoret - Hyvinkään Rasti\nHyvinkään Rasti » Lapset ja nuoret\nHyvinkään Rasti on suunnistuksen lasten ja nuorten tähtiseura. Tähtimerkki on tunnustus seuran laadukkaasta nuorisotyöstä. Nuorison tähtiseurat ovat nuorisourheilun laatuseuroja, joiden toiminta on kasvatuksellista ja monipuolista, ohjaajat koulutettuja ja joissa pidetään huolta jokaisesta lapsesta ja nuoresta.\nHyRa järjestää aktiivista ja ympärivuotista toimintaa suunnistuksesta kiinnostuneille lapsille ja nuorille kullekin oman taitotason mukaisessa ryhmässä. Vasta-alkajat oppivat liikkumaan maastossa turvallisesti kartan avulla ja kokeneemmat nuoret kehittävät suunnistustaitojaan vaativampien harjoitusten parissa. Kesäkaudella kehitämme kuntoa ja suunnistustaitoa Hyvinkään ja lähiseudun maastoissa, talvikaudella harjoittelemme monipuolisesti erilaisissa sisä- ja ulkoharjoituksissa. Lisäksi tarjoamme kilpailumatkoja ja leirejä.\nLue lisää ryhmien sivuilta:\nYmpärivuotisten ryhmien lisäksi HyRa järjestää vuosittain Hippo-suunnistuskoulun, joka on 5–10 harjoituskerran kurssi suunnistuksen aloittaville lapsille. Myös muihin HyRan ryhmiin voi liittyä ilman aiempaa kokemusta, mutta suunnistuskoulu on suunnattu nimenomaan uusille suunnistajille.\nMukaan toimintaan voi tulla mihin aikaan vuodesta tahansa – harjoituksiin saa osallistua ilmoittautumishetkestä alkaen. Joka ryhmään on erillinen ilmoittautumislomake (ks. kyseisen ryhmän sivu, linkki yllä).\nKaikissa lasten ja nuorten ryhmissämme on mahdollisuus kokeilla lajia kahdesti ilman minkäänlaisia maksuja. Jos haluat hyödyntää kokeilumahdollisuutta, ole yhteydessä ryhmän vetäjiin. Täytä ilmoittautumislomake vain, jos liityt mukaan vakituisesti, sillä kausimaksu maksetaan ilmoittautumisen yhteydessä.\nSuunnistajan polku (ks. myös KIHU:n sivut)\nHyRan järjestää kesäisin pääsääntöisesti kaksi suunnistusharjoitusta viikossa. Maanantainen harjoitus on suunnattu nuoremmille ja keskiviikkoinen vanhemmille lapsille ja nuorille. Sen lisäksi kesällä järjestetään torstaisin iltarasteja, jotka ovat kaikille avoimia kuntosuunnistustapahtumia. Iltarastit soveltuvat usein omatoimiseksi suunnistusharjoitukseksi, joskin osa maastoista on nuorimmille liian vaativia. Tarkempi ohjelma kerrotaan ryhmäkohtaisesti.\nTalvella järjestetään olosuhteista riippuen ulko- sekä saliharjoituksia. Tammikuusta alkaen seuran järjestämät Talvirastit tarjoavat omatoimisen suunnistusmahdollisuuden kaupunkialueella.\nRyhmäläisten on aina ilmoittauduttava maalissa ennen lähtöä kotiin. Tämä koskee kaikkia suunnistusharjoituksia ja on välttämätöntä, jotta tiedämme, ettei kukaan ole eksynyt metsään.\nJokainen osallistuu seuran tapahtumiin omalla vastuulla ja vastaa itse toiminnastaan ikänsä edellyttämällä tasolla. HyRa vastaa, että seuran ohjatuissa harjoituksissa on asiaankuuluva ohjaus ja valvonta.\nHyRassa ryhmien vastuuvetäjien apuna toimii iso joukko muita ohjaajia ja valmentajia, mutta koulutetuilla vastuuvetäjillä on vastuu ryhmän toiminnasta. Apuohjaajina toimii muun muassa lasten vanhempia ja seuran aktiivisuunnistajia, veteraaneja sekä nuoria. Koko nuorisotoiminnan päävastuullisena on Teemu Kantelinen.\nSuunnistus on varusteiden puolesta edullinen laji harrastaa. Päälle tarvitaan säänmukainen ulkoiluvaatetus, eli vaateostoksille ei välttämättä tarvitse lähteä. Jalkineiden on kuitenkin hyvä olla pohjiltaan pitävät, joten suunnistuskenkien hankkimista kannattaa harkita, vaikka esimerkiksi maastojuoksukengät voivat myös ajaa asian. Myös juomapullo on hyvä ottaa mukaan harjoituksiin.\nKompasseja ja ajanottoon käytettäviä emit-kortteja saa tarvittaessa lainaan. Kilpailevien lasten ja nuorten voi kuitenkin olla syytä ostaa oma kompassi ja emit-kortti esimerkiksi Suunnistajan Kaupasta. Harjoituksissa tarvitaan myös karttamuovia suojaamaan karttaa. Muoveja jaetaan osallistujille, ja oma muovi kannattaa ottaa aina mukaan harjoituksiin. Kilpailuissa kartat on muovitettu valmiiksi.\nTiedotukseen käytetään useita kanavia. Ryhmien omista asioista tiedotetaan pääasiassa Suomisportin ja WhatsAppin kautta. Kaikkia seuran jäseniä koskevista asioista, jotka usein koskevat myös lapsia ja nuoria, viestitään ennen kaikkea sähköpostitse. HyRalla on käytössä myös erilaisia sosiaalisen median palveluita, mutta niitä ei käytetä varsinaisesti tiedottamiseen.\nHyvinkään Rastin tapahtumissa (harjoitukset, leirit, kilpailut yms.) otetaan valokuvia. Hyvinkään Rasti pidättää itsellään oikeuden käyttää kuvia seuran uutisoinnissa, tiedottamisessa (muun muassa internet ja sanomalehdet) ja markkinoinnissa.\nAiempien kausien materiaalit ovat arkistossa.


Twinkki Tumma Pornoa - twinkpornvideos.xxx\nTumma Twink Porn -elokuvat\nNauti Tumma pornosta twink-pojilla\nSe ei usein näe alasti twink-pojia Tumma porno videoita, joten sinun täytyy nauttia siitä! Tämä seksi-twink-leikkeiden valikoima puhaltaa mielesi parhaalla mahdollisella tavalla. Tutustu näihin ilmaisiin twink-elokuviin ja Masturbaatio, Amatööri, Musta, Tumma, Teräväpiirto, Soolo, Iso musta mulkku, Nuori, Afrikkalainen, Musta pornoon, sillä kaikki on vapaa.\nPäivittäinen päivitetty kokoelma Tumma twink-elokuvaa\nJos nautit todella Tumma twink-elokuvista, arvostat tätä päivitettyä päivittäistä vapaiden twink-elokuvien kokoelmia. Lisäämme vain kuumimpia twink-leikkeitä, jotka liittyvät tähän hämmästyttävään homo-pornolajiin. Voit myös katsella Masturbaatio, Amatööri, Musta, Tumma, Teräväpiirto, Soolo, Iso musta mulkku, Nuori, Afrikkalainen, Musta XXX twink-videoita.


Eipä olla tehty edelleenkään mitään kauhean jännää. Hauru on "treenaillut" enimmäkseen kaikkea tosi oleellista kuten piirtämistä mutta tehtiin me kaukoja tässä yksi päivä lettujen voimalla. Aika hyvä, vaikka on ollut taukoa niin muti ei junnannut ollenkaan. Noin muutenkin Haurusta tuntuu tulevan päivä päivältä ahneempi, oikeasti siis tosi tosi hyvä mutta samalla joiltain osin ihan hiton ärsyttävää kun se kyttää vaan maanisena namikippoa eikä keskity mihinkään. Mutta ainakin sillä on nyt enemmän intressejä tehdä asioita niinkuin minä haluan eikä siten kuin Hauru tietää että ne liikkeet oikeasti menee :p Ja treenataan ehkä vähän luopumista... tai vähän enemmänkin.\nToinen Haurun elämää vaikeuttava seikka, uhkaavan nälkäkuoleman lisäksi, on se joululahjaksi saatu älypeli. Peli on osoittautunut hyvin haastavaksi mutta ei ihan niistä syistä kuin Ottosson on tarkoittanut. Tuossa pystyy nimittäin huijaamaan: kolot, joita pitkin puu-nappulaa on tarkoitus työntää, ovat sen verran leveät että Hau saa kielen sinne väliin ja pystyy poimimaan namit sitä kautta. Kielellä namien noukkiminen on kaikkein tehokkain tapa tyhjentää tuo lelu joten se on tietenkin Haurusta se kaikkein loogisin ratkaisu. Hau yrittää huijata koko ajan jolloin joudun puuttumaan tosi paljon sen työskentelyyn (eli siis kieltämään/estämään sitä tekemästä tuota) ja sehän on vakava synti ollut aina. Silloin kun Hauru tekee jotain niin Hauru tekee itse ja muut pysyköön loitolla tai mutiaisella menee hermo. Hermo on mennyt tuon lelun kanssa aika monta kertaa, kuulkaas. En oikein tiedä mitä tuolle tekisi, Hau on sen verran opportunisti etten tiedä kauanko sen kanssa saa vääntä kättä ennenkuin tyyppä uskoo että namien kalastaminen kielellä ei ole sallittua. Pitänee ehkä yrittää löytää joku optimaalinen namin koko joka on niin iso ettei se mahdu ulos urasta mutta mahtuu kuitenkin lelun sisälle... Mitkään meillä jo olemassa olevat namit eivät ainakaan ole sopivia. Tulee kyllä niin elävästi mieleen pentu!Hau joka sai raivareita kun sitä koetti auttaa :D Haurun suhtautuminen kaikenlaiseen työskentelyn häiriköintiin on aina ollut vakio. Paitsi aikuinen, vihanhallintakurssit käynyt Hauru ei saa raivareita tietenkään vaan päällisin puolin alistuu kohtaloonsa mutta turhautuu kuitenkin ja idea kun olisi minusta rento aivotyöskentely, ei hampaiden kiristely.\nRomppaisen kanssa on jatkettu paikallamakuu treenejä, leikitty erilaisia hyppäämisleikkejä ja koitettu saada herraa vähän paremmin keskittymään oleelliseen. Tekevälle sattuu on varmaankin yksi Rohanin mottoja ja tokoillessa voi sattua vaikka mitä. Ainakin kun on Rohan niminen talmataliainen. Vaan, paikallamakuussa se pysyy aika stoalaisen tyynesti nykyään, ainakin sisätiloissa. Kyllä se siis ulkonakin onnistuu, ainakin hyvällä ilmalla kun hienohelmaa ei ällötä. Ja leikitty on hurjasti, se on ihan parasta tuossa koirassa :D Siinä sivussa ollaan kokeiltu erilaisia palkkausmenetelmiä ja vähän patoamistakin yritetty. Silloin kun Romppa tuli mietin että mitenköhän tästäkin muka saa sellaisen että se jaksaa pitkäkestoisia suorituksia ilman palkkaa mutta nyt ei tarvitse ihmetellä. Ihan helppo nakki.\nLähettänyt Mia klo 3.23\nTunnisteet: hauru, rohan, temppu höpinää, tokoRoo\nFinbalt Favorite Vito's Avallon 08.02.1999 - 21.01...


Kun ihminen on aivan totaalisen loppu...\nEi voi muuta tehdä kuin yrittää selviytyä jollain tavalla päivästä toiseen ja yrittää vähentää jostain paikasta kuormitusta. Minä jouduin/joudun nyt hetkeksi vähentämään bloggaamista ja yleensäkin somen käyttöä. Jouduin luopumaan vapaaehtoistyöstä ja omista (kovista) odotuksista. Yksi ihminen ei kykene tekemään kaikkea eikä edes tarvitse tehdä. Kaiken ei tarvitse aina olla niin täydellistä, puhdasta ja siistiä. Jotkut asiat voi jättää tekemättä ja toiset voi tehdä "vain" hyvin, ilman että tavoittelee edes sitä täydellistä suoritusta.\nOlen ajatellut, että elämämme on yksinkertaista ja pientä, mutta todellisuudessa se on ollut kaukana siitä ja oma terveydentila on vielä vaatinut lisävoimia, jotka nekin on kulutettu loppuun jo moneen otteeseen. Olen repinyt itseäni liian moneen suuntaan ja kuluttanut itseni loppuun. Yhden ihmisen aika on rajallista eikä se riitä kaikkeen, vaikka moni asia kuulostaa niin hyvältä ja haluaisin niin olla mukana kaikessa. Tämä minun piti sitten oppia kantapään kautta.\nOnneksi on kevät. Kasvun seuraamisesta saa uutta voimaa.\nKuolleen kirsikkapuun juurella krookukset kukkivat ja antavat mehiläisille sekä kimalaisille siitepölyä. Terassimme vierellä olevat mehiläispesät ovat täynnä toimintaa. Mehiläiset kantavat siitepölyvasuissaan keltaista siitepölyä ruokkiakseen toukkia. Pienet nokkoset ja vuohenputket nousevat jo maasta ja niitä voi laittaa leivän päälle, munakkaan tai smoothien joukkoon.\nPienin askelin etenemme kohti kesää.\nKukkiva paju täynnä mehiläisiä ja kimalaisia\nkotoilu nokkonen Omavaraisuus omavaraisuus.org yhteispostaukset pientila puutarhanhoito vuohenputki\nTuula/Maalaiskaupunginpiha 18. huhtikuuta 2019 klo 8.58\nHyvä, että huomasit sen ja vähennät itse. Rauhoittaminen kannattaa ehdottomasti, anna aikaa myös levolle. Maailma ei tule valmiiksi, vaikka kuinka paljon tekee. Nauti keväästä ja kesäntulosta ja laita asiat tärkeysjärjestykseen. Ei tarvitse olla täydellinen, parhaansa tekeminen omien voimien rajoissa riittää. Hyvää, rauhallistä ja levollista pääsiäistä ja kaikkea hyvää.\nHunajapupu 18. huhtikuuta 2019 klo 12.07\nKiitos kauniista sanoistasi❤


kannanotto arkistot - TAKU\nKaksi vuotta ahdingossa ollut taide- ja kulttuuriala tarvitsee tukea jälleenrakennukseen\nTaide-, kulttuuri- ja tapahtuma-alan ahdinko ei pääty mahdolliseen rajoitustoimista luopumiseen. Kaksi vuotta heittopussina ollut ala on ajettu ahdinkoon, josta toipuminen tulee viemään pitkään. Tarvitsemme selkeän suunnitelman ja rahoitusta toiminnan uudelleenkäynnistämiseen, kriisistä toipumiseen ja jälleenrakennukseen.\nTAKU ja Akavan Erityisalat: ”Hätäjarru” korvattava kulttuuri- ja tapahtuma-alalle\nTAKUn vastavalittu puheenjohtaja Piia Lääveri on huolissaan työntekijöiden tilanteesta koronarajoitusten kiristyessä. Lue kannanottomme.\nTAKU vaatii: Eduskunnan on peruttava taide- ja kulttuurialan rahoituksen leikkaukset\nOpetus- ja kulttuuriministeriön tänään julkistamien yli 18 miljoonan leikkausten työllisyysvaikutukset tulevat olemaan merkittäviä. Koronasta kärsinyt ala tarvitsee tukea, ei uusia leikkauksia.\nSuomi tarvitsee humanisteja\nHumanististen oppiaineiden asemaa on vahvistettava suomalaisessa koulutusjärjestelmässä. Yhteiskuntamme tarvitsee tulevaisuudessa yhä kipeämmin kieli-, taide-, kulttuuri- ja historia-alojen osaajia.\nRajoituksista ratkaisuihin kulttuurialan turvaamiseksi\nRokotekattavuuden noustua laajamittaiset rajoitukset eivät ole enää järkevä keino hillitä koronaviruksen leviämistä. Rajoitusten sijaan tarvitaan kestäviä ratkaisuja.\nKoronapassi turvaisi kulttuurin saatavuutta ja työpaikkoja\nTaide- ja kulttuuritapahtumiin tarvitaan kipeästi koronapassi turvaamaan alan toimintaedellytyksiä ja työpaikkoja. Kulttuuria saataisiin huonossa tautitilanteessa avattua edes jossain määrin yleisön saataville.\nKoronapassi tarvitaan yleisötapahtumien avaamiseksi\nKoronapassi tulee ottaa käyttöön mahdollisimman pian ja näin mahdollistaa kulttuuri- ja tapahtuma-alojen ammattilaisten oikeus tehdä työtään.\nMitta on täysi: kulttuuri- ja tapahtuma-alan julkilausuma\nKorona on tuonut esiin epäkohtia, joihin on puututtava. Vanhat määritelmät ja järjestelmät on uudistettava. Allekirjoittajana 171 toimijaa.\nYli 50 järjestön yhteiskannanotto tapahtumien koronarajoitusten purkuun\nKun muu Suomi avautuu, yleisötapahtumat joutuvat yhä toimimaan eri säännöillä. Tätä ei selitä lääketiede tai terve järki, vaan poliittisen tahdon puute. Poliittisen pelin on loputtava ja päätöksiä on tehtävä välittömästi. Yli 50 toimijaa otti kantaa.


Koti ei ole paras paikka… | Varpu Tavi | Blogit | Iltalehti.fi\n… yksinäiselle, muistisairaalle vanhukselle.\nÄiti niinä harvinaisina onnellisina hetkinään nykyisin. Sylissä Arnold, terapiakoira jo luonnostaan.\nAlzheimerin tautia sairastavan äitini muistisairaus on jo pitkälle edennyt. Hän ei enää tunnista meitä tyttäriään, ei tiedä nimiämme, eikä sitä missä asumme. Hänelle tulee joka kerran yllätyksenä, että asun ulkomailla. Saksa ei paikkana merkitse hänelle mitään. Se vain on ”jossain muualla”.\nÄidin kotitaloon tuli peruskorjaus, ja kaikki asukkaat joutuivat lähtemään evakkoon. Äiti oli ensin pari kuukautta sairaalassa muiden sairauksiensa vuoksi, sitten pari kuukautta tilapäisessä hoivakodissa Jyväskylässä. Sairaalassa lääkäri kirjoitti lausuntoonsa, että äiti tarvitsee ympärivuorokautista hoitoa. Me tyttäret tietysti näemme sen myös. Meillä ei ole kummallakaan mahdollisuutta ryhtyä omaishoitajaksi. Itse asun 2500 km päässä. Huomenna taas teen ilmastorikoksen, ja lennän Suomeen äitiä tapaamaan. Vaikkei hän minua muista, niin minä muistan kuitenkin.\nSekä hoitava lääkäri, yhteyshoitaja, kotihoito että me omaiset oletimme, että tilapäisestä hoivakodista äiti pääsee siirtymään pysyvään hoivakotipaikkaan. Näin ei käynyt. Sosiaalitoimen työntekijät sekä tilapäisen hoivakodin lähihoitajat tekivät kotiuttamispäätöksen. Heidän arvionsa mukaan äiti pärjää kotona oikein hyvin. Traagisinta oli, että äiti oli hoivakodissa ollessaan selkeästi kuntoutunut. Hän koki olevansa turvassa, vaikka hänellä olikin tylsää, kun ”ei täällä ole mitään tekemistä”. Hän enimmäkseen nukkui, lähti syömään kun tultiin kertomaan, että on ruoka-aika. Introvertille riitti pelkkä ajatus, että oman huoneen oven takana on muita ihmisiä, joiden kanssa saattoi lähteä juttelemaan. Kun vierailin hoivakodissa, se oli minusta aika ahdistava paikka. Vanhukset siellä olivat niin sairaita, että äiti oli heidän joukossaan ”hyväkuntoinen”. Siitä varmaankin johtui hoivakodin ja sosiaalitoimen päätös. Hoivakodin lähihoitajille ei myöskään ollut mitään taustatietoja, joiden perusteella he olisivat voineet ymmärtää, kuinka harhaisia äidin tarinat ovat.\nTuttava eläkeläinen kertoi minulle, kuinka häntä ja hänen samaa ikäluokkaa olevia ystäviään ärsyttävät ne tutkimukset, joissa heiltä kysellään ”haluatteko asua kotona mahdollisimman pitkään vanhuuteen?”. Totta kai jokainen haluaa. Hän huomautti sarkastisesti: ”Koskaan ei meille ole esitetty jatkokysymystä, haluammeko asua kotona vielä siinäkin tilanteessa, että olemme liikuntakyvyttömiä, muistisairaita ja yksinäisiä…”. Tietenkään kukaan ei halua.\nÄiti on nyt kaksi päivää ”pärjännyt hyvin kotona”. Hän on polttanut vedenkeittimen sulaksi, tuhonnut juuri uusitun keraamisen liesitason; saanut todennäköisesti palohälyttimen huutamaan ja hajottanut tuolin noustessaan murjomaan hälytintä hiljaiseksi. Talossa tehdään yhä remonttia ja asukkaita on evakossa. Muistisairaan vanhuksen kotona huutavaan palohälyttimeen ei välttämättä reagoi kukaan. Hänellä on avanne, jonka pussia hän nyt räplää koko ajan. Välillä hän saa sen irti ja on jo kerran töhrinyt ulosteilla kylpyhuoneen. Kuluneen viikonlopun aikana.\nKun olen seurannut keskustelua somessa ja mediassa, päällimmäinen vaikutelmani on, että ihmiset keskittyvät etupäässä vaatimaan, että ”nuo toiset” tekisivät jotain sekä syyttelemään, että ”tuo toinen puolue tai poliittinen suuntaus” on syyllinen. Edellisen hallituksen linjaus olikin, että siirrytään kotihoitoon. Päätös oli kansantaloudellisesti järkevä, toteutus vain liian hätäinen ja huonosti suunniteltu. Rinteen hallitus on tehnyt linjauksen hoitajamitoituksesta ja hoitajien koulutuspaikkojen lisäämisestä. Sekin päätös on periaatteessa oikein ja hyvää tarkoittava, mutta hätiköity ja huonosti suunniteltu. Tilanne on jo nyt se, ettei hoitajia ole tarpeeksi edes olemassa oleviin avoimiin työpaikkoihin; ja koulutuspaikkoihin hyväksytään jo nyt alalle täysin sopimattomia ihmisiä, jotka saattavat olla lääke- tai huumeriippuvaisia tai ovat vielä mielenterveyskuntoutujia.\nTällä hetkellä tarvitaan laajaa yhteiskunnallista keskustelua aiheesta. Vanhustenhoidon nykytila on Suomessa kansallinen häpeä. Kysymys ei ole puoluepolitiikasta, vaan yhteiskuntapoilitiikasta. Kysymys on yleisistä linjanvedoista, mikä on yhteiskunnan moraalinen ja taloudellinen arvojärjestys:\nMiten paljon olemme valmiita maksamaan lisää veroja?\nRatkaisuksi ei riitä, että ”niiden rikkaiden pitää maksaa lisää veroja”, lisää veroja joutuvat maksamaan myös alemman keskitulon ihmiset.\nMiten saamme hoiva-alalla toimiville taatuksi oikeuden puuttua työssään havaitsemiin epäkohtiin, ilman pelkoa syrjimisestä ja työyhteisön paheksunnasta? Tällä hetkellä ne työntekijät, jotka eivät suostu asiakkaiden välinpitämättömään ja huonoon kohteluun, leimataan monin paikoin hankaliksi työntekijöiksi. Työkaveritkin ovat usein niin loppuunpalaneita, että suosivat mieluummin apatiaa ja tunnekylmyyttä.\nMiten saamme selkiytettyä linjanvedon siitä, miten kauan kotiasuminen on vanhuksille mielekästä?\nTällä hetkellä vanhuksen pitää olla lähes ”vihannes” päästäkseen kunnalliseen hoivakotiin.\nMiten saamme synnytettyä vanhusten hoiva-alalle lisää säätiöiden omistamia ja yhteiskunnallisia yrityksiä, joiden päätarkoitus ei ole mahdollisimman suuri tuotto?\nTähän liittyvät pienet kodinomaiset hoivayksiköt, joita esimerkiksi kokeneet lähihoitajat voivat perustaa. Pienten hoivayritysten perustaminen ja byrokratia pitää saada mahdollisimman helpoksi.\nKuinka paljon olemme valmiita itse tekemään muisti- ja muuten sairaitten omaisten, naapureiden, ystävien ja tuttavien hyväksi?\nIhmisyys on meidän jokaisen vastuulla. Mutta kenenkään selkänahasta ei pidä repiä liikaa, kuten nykyisin omaishoitajien kohdalla tapahtuu\nTuleeko oikeasti kuntien ja valtion taloudelle edullisemmaksi, että vaikeasti muistisairas yksinäinen ihminen masentuu, sairastuu ja aiheuttaa onnettomuuksia, joita seuraa usean kuukauden sairaalakierteitä?\nOnko oikeasti laskettu koko tämä ”elinkaari”, vai tuijotetaanko yhden kohdan lukuja?\nKuka tai mikä taho on nyt vastuussa, jos äidilleni tapahtuu jokin vakava onnettomuus?\nSulakkeet ovat hänen asunnossan nyt pois päältä, joten tulipaloa hän ei todennäköisesti saa aikaan, mutta mihin tahansa muuhun tuhoon hän on täysin kykenevä. Hän on jo ehtinyt repiä kaikki töpselit seinästä (myös turvarannekkeen laitteen), ja todennäköisesti hän ehtii tuhota vasta peruskorjatun asuntonsa sisätilat ties mihin kuntoon.\nTätä kirjoittaessani en tiedä, miten pitkälle tilanteen pitää edetä, ennen kuin äitiä taas aletaan siirtää kunnalliseen hoivakotiin. Yksityiseen hänen eläkkeensä ei riitä. Ilmeisesti äidin pitää aiheuttaa lisää vakavia läheltä piti -tilanteita ja uuvuttaa kotihoitajat sairauslomalle, ennen kuin jotakin alkaa tapahtua.\nYhdessä lääketieteen tohtori Riitta Lahtosen kanssa kirjoittamaani Muistisairaan selviytymisopaaseen on koottu kaikki käytännöllinen tieto muistisairaan ja muistisairauden kanssa elämisestä. Siinä on myös voimakkaasti otettu kantaa vanhusten hyvän hoidon puolesta. Kirjaa saa kirjastoista, kirjakaupoista ja nettikirjakaupoista.\nKategoriat: Alzheimerin tauti, terveyspolitiikka | Avainsanat: Alzheimerin tauti, Muistisairaan selviytymisopas, vanhukset, vanhustenhoito\n← Fake Food Mafia\nTaistelu pöhöä vastaan →


Älykoti mökillä tuottaa hyötyä ja iloa|Lounea Oiva\nHankin Lounean Älykoti-ratkaisun perheemme mökille Kustaviin. Olen lukenut juttuja vakituisten asuntojen ratkaisuista, mutta kokemuksia älymökistä en ole nähnyt. Älykodin ratkaisut sopivat kuitenkin monin osin myös mökkikäyttöön. Ja avaavat samalla ikkunan mökin tapahtumiin, kun ei olla itse paikalla.\nMeidän mökkimme älykotijärjestelmä\nMökkini laitteisto koostuu ulko-oven edustaa kuistilla valvovasta kamerasta, ulko-ovien avaamista valvovista oviantureista, kahdesta yläkerran ja tuvan liikettä sekä lämpötilaa seuraavasta monianturista, tuvassa sijaitsevasta palovaroittimesta ja sireenistä sekä tuvan nurkassa olevaa valaisinta ohjaavasta älypistokkeesta. Älypistokkeella ohjattavaa valaisinta käytämme lähinnä yövalona. Käytämme laitteistoa perheen aikuisten älypuhelimiin asennettujen sovellusten kautta.\nEnnakkoidut ja yllättävät hyödyt\nHankimme mökille vuoden vaihteessa ilmalämpöpumpun. Huoli sen tehosta ja ilmankierrosta vanhassa mökkirakennuksessa on osoittautunut turhaksi. Olen välillä kylminä pakkasiltoina vilkaissut mökin lämpötiloja älykotisovelluksesta, ja ne ovat olleet asetetuissa arvoissa. Ovianturit ovat myös toimineet kuten oletettu. Olemme joskus tarkistaneet kotimatkalla tai kotiin saapuessamme ovatko mökin ovet kiinni, hajamielisiä kun olemme. Turha huoli sekin on toistaiseksi ollut, mutta onpahan varmuus asiasta.\nAutomaattinen murtohälytin on mielestäni mökkikäytössä aivan loistava ratkaisu. Hajamielisinä emme muistaisi sitä kytkeä päälle, ja hälytin on kyllä ehdottomasti tarpeen. Valitettavasti monen mökillä on käyty luvatta ja tehty joskus pahaakin jälkeä. Oli myös näppärää, kun pystyi kytkemään hälyttimen pois päältä etänä, kun asentaja kävi ilmalämpöpumppua asentamassa keskellä viikkoa, kun emme olleet paikalla.\nSuurin hupi ja hyöty on ollut yllättäen kamerasta. Kamera hankittiin alun perin osana turvajärjestelmää kuvaamaan pääoven edustaa, mutta laajakulmaisena se havaitsee myös pihan tapahtumia kuistin lasien läpi. Järjestelmä tallentaa havaitusta liikkeestä parin minuutin videoklippejä, joita voi katsoa älypuhelimella tai tietokoneellakin.\nKuva: Kari Nurmisto\nTallenteisiin on tarttunut monenmoista kulkijaa. Pihalla vierailee kauriita perheen puutarhurin suureksi harmiksi. Kuistin edestä kulkevat oravat eivät ole onneksi yhtä tuhoisia kukkamaalle. Viirupöllö hiirien popsijana on ollut tervetullut havainto. Vai olikohan se sittenkään viirupöllö? Käymme vieläkin tästä havainnosta vaimon kanssa ornitologista väittelyä. On muutenkin mukavaa, kun voi vilkaista livekuvaa mökiltä. Onko siellä jo pimeää? Onko keli harmaa vai paistaako aurinko?\nTalven lumimyräköiden jäljiltä pihalla näkyi tietysti kinoksia, se ei ollut uutinen. Se sen sijaan oli, että naapurin ajotiellä näkyi auraava traktori ja päivää myöhemmin itse naapurikin huristeli ohitse henkilöautollaan. Tämä ratkaisi kerralla pohdinnan, pääseekö pihalle kinoksien lävitse vai ei. Olisikin ollut harmillista ajella turhan vuoksi 280 km, eikä pääsisi edes saunaan.\nNälkä kasvaa syödessä – Mitä seuraavaksi?\nPienellä skeptisyydellä hankittu järjestelmä on jo osoittanut hyötynsä, ja tunnetusti ruokahalu kasvaa syödessä. Toinen kamera on ollut suunnitelmissa, jotta pihan eläimiä voisi tarkkailla enemmän, ja toisaalta valvottua myös autokatosta. Haaveilen myös pihan viiden valopylvään kytkemisestä älyvaloiksi, jotka syttyvät automaattisesti, kun saavumme mökille. Himmennetty pihavalaistus sopisi myös hienosti syksyn tunnelmointiin. Mereltä kotirantaan tullessa olisi mahtavaa, jos valot saisi pihalle sytytettyä jo kauempaa, jolloin rantautuminen syyspimeällä helpottuisi.\nSuurin hyöty tulisi kuitenkin ilmalämpöpumpun liittämisestä järjestelmään. Ennakoiva lämmitys voisi nostaa automaattisesti mökin lämpötilaa jo perheen lähtiessä ajelemaan mökille. Vastaavasti kotiinlähdön jälkeen automaattisesti kytkeytyvä ylläpitolämpö säästäisi mukavasti sähköä talvikaudella. Järjestelmän toimittajalla on kehityslistalla lämpöpumpun liittäminen, sitä odottaessa.


Nelikenttä :: Creafulness\nNelikenttä on kätevä tapa hahmottaa asioiden yhteyksiä ja muodostaa kokonaiskuvaa ymmärrettävästi. Lukijalle tuttuja saattavat olla SWOT liike-elämästä ja politiikassa usein käytetty arvonelikenttä, jossa ulottuvuuksina ovat liberaali-konservatiivi ja oikeisto-vasemmisto.\nMutta mennäänpä ihan toiselle elämän alueelle, nimittäin rakkauteen. Rakkaus on vaikea asia hahmottaa, joten ehkäpä apuna voisi olla siis nelikenttä. Ulottuvuuksina voisivat olla kyky antaa ja kyky vastaanottaa rakkautta. Rakkautta voidaan osoittaa monella tapaa, joten tätä voi soveltaa mihin tahansa inhimilliseen toimintaan, jossa joku pyyteettömästi haluaa toiselle hyvää.\nKoska rakkaus voi toimia kumpaankin suuntaan silloin kun on kysymys kahden ihmisen välisestä suhteesta, niin tätä pitää myös ajatella molempiin suuntiin toimivaksi. Mutta on ehkä helpompi aloittaa sillä, että minä annan ja toinen saa.\nJos minulla on kyky antaa ja toisella on kyky vastaanottaa, suhde on onnekas, koska rakkaus välittyy. Ei ole itsestään selvää, että meillä kaikilla on kyky vastaanottaa rakkautta. Itse asiassa se vaatii inhimillistä kypsyyttä ja vapautta kokea tunteita. Molempia saattavat estää erilaiset henkiset vammautumiset.\nJos minulla on kyky antaa, mutta toisella ei ole kykyä vastaanottaa, tilanne on perin onneton, koska silloin rakkaus ei voi välittyä. Rakkauden potentiaali jää käyttämättä. Harmi molempien kannalta.\nJos minulla ei ole kykyä antaa rakkautta, mutta toisella olisi kyky vastaanottaa, niin tilanne on vähän sama kuin edellä, mutta se jättää kuitenkin onneksi toiselle mahdollisuuden kokea rakkautta jonkun muun kanssa. Itse jään rakkaudettomaksi.\nMikäli kummallakaan ei ole rakkauden kykyä, peli on menetetty.\nRakkauden nelikenttä voidaan kuvata myös toisella hieman visuaalisemmalla tavalla:\nMusta sydän tässä kuvaa kyvyttömyyttä rakastaa. Usein ajatellaan, että rakkaus ja viha ovat toistensa vastakohtia. C.G. Jung käytti vihan tilalla viisaasti valtaa, joka on yksi vihan muoto. Valta onkin yksi henkisen vammautumisen muoto, joka helposti tuhoaa kyvyn rakastaa.\nVihan (ja siis myös vallan) taustalla on tunteena aina pelko. Viha syntyy halusta tuhota uhkan lähde. Pelko sinänsä ei ole paha asia. Se estää meitä joutumasta vaarallisiin tilanteisiin. Mutta jos se estää kyvyn antaa tai ottaa vastaan rakkautta, se on itsessään vaarallinen ja tuhoisa tunne.\nPalataanpa politiikkaan. Eilen kyseltiin eduskunnan kyselytunnilla hallitukselta, miksi Suomi on tutkitusti Länsi-Euroopan rasistisin maa. Rasismiin kuuluu oleellisesti viha ja vihapuhe mainittiinkin keskustelussa sen verran usein, että eräs edustaja vaati sen määrittämistä tarkemmin, koska hän piti vihaista puhetta ihan hyväksyttynä, eikä kukaan muukaan salissa esittänyt vastalauseita. Mikä siis eroittaa vihaisen puheen ja vihapuheen? Vastausta on ehkä turha pohtia sen enempää, koska peli on jo menetetty.


JILLAN BLOGI: Keskellä Suomea\nTäällä ollaan, Suomen keskipisteessä. 550 kilometriä ajettu ja toinen samanlainen edessä, tähän asti on ollut varsin leppoisaa :) Hassua vaan miten täällä kaukana kotoa saadaan nauttia vielä näin huhtikuussakin aivan täydellisestä winter wonderland ilmasta, puissa on kaunis kerros puuterilunta ja hankea enemmän kuin meillä etelässä on koko talvena ollut. Ja lisää pyryttää - kääk, tulikohan sitä kuitenkin pakattua turhan keväiset hepeneet matkalaukkuun ;D Onneksi kamera on kuitenkin mukana, on Suomi kaunis maa! Ja halpakin, äskettäin ohitetussa kunnassa myytiin OTK-tontteja parilla sadalla eurolla. Vähän pitkä työmatka mutta hinnan puolesta aika passeli tarjous.\nMukana muutama kuva eilisestä pääsiäisdinneristä landella, tai lähinnä sen jälkkäripuolesta. Tortillat katosivat pöydästä liian nopeasti ;) Makean nälkään marenkileivoksia täytettynä kermavaahdolla ja mansikoilla, lasi kuohuvaa ja rakkaat ihmiset ympärillä, tällaisen herkun pitäisi kuulua joka loman avaukseen! Sitä ennen tallilla Torsten sai tarhaan niin ison puun että itsekin tajusin ottaneeni liian ison rungon sahattavaksi, reidet ovat sen kiskomisesta sopivasti maitohapoilla jo ennen rinteisiin pääsyä ;D Toivottavasti seuraavaksi palaan kuitenkin tunturikuvien kanssa; laskettelukuvia tuskin on luvassa. Täytynee tästä istua hetkeksi ratin taakse; tällainen ajomatka tuntuu menevän helposti kun pääsee välillä nauttimaan vain maisemista tai laittaa silmät kiinni. Tai kirjoitella postausta :) Aamulla autossa muuten nukkui kolme neljästä, joista ainakin kaksi oli kovaan ääneen ilmoittanut ettei autossa pysty nukkumaan, heh heh. Toivottavasti teilläkin on sopivan rento lankalauantai edessä, palataan taas ♥\nLähettänyt Jilla klo 11.06\nVoisitko välillä keksiä jotain uutta? Tuntuu, että sun blogi pyörii pelkästään muutaman aihealueen ympärillä. Jatkuvasti samanlaisia kuvia kattauksista, peltoratsastuksesta, maisemista ja teksti sitten niiden mukaan. :/\nAnonyymi 15. huhtikuuta 2017 klo 17.11\nJo on anonyymilla ongelmat. Tämähän on aivan paras blogi juuri sen vuoksi että tässä maistuu elämä. Ehkä se että joku jaksaa nähdä vaivaa hevosensa, sisustuksen, kattauksen ja ruuan eteen on jostain toisesta ärsyttävää, mutta mene ihmeessä ano etsimään jotain uutta ja tule sitten kertomaan mistä löysit. Minä nautin erikoisen upean suokin kuvista ja lifestyle osuuksista joissa ei huudeta osta osta vaan joissa on kuvia jotka voisivat tulla eteen mistä tahansa sisustus tai ruokakirjasta. Säilytä tämä ja hyvää pääsiäistä Jilla&co.\nJilla 15. huhtikuuta 2017 klo 18.11\nKiitos kivasta kommentistasi - kukin tavallaan ja ainahan saa ehdottaa uusia ideoita, ei niitä koskaan ole liikaa! :)\nHyvää pääsiäistä myös sinulle ja kiitos vielä kauniista sanoistasi!\n(Mä olenkin ylemmälle anolle vastannu hassusti, se kommentti löytyy näiden kommenttien alapuolelta!)\nJilla 15. huhtikuuta 2017 klo 17.01\nVoi höh, onkohan mulla koskaan ollutkaan oikein muita aiheita... Eipä tähän yhteen elämään paljon muuta mahdu, ja sitä paitsi, ei sitä ihan joka päivä Lappiin ajella 😉 Enää 180 km matkaa ja ruokaostoksetkin on jo tehty, wohou! Mutta siis tottakai voin yrittää, onko postaustoiveita? 🙂 Pellolla me ei olla päästy ratsastamaan ainakaan viimeiseen kuukauteen mutta toivottavasti taas pian pohja on kuiva, koska se on ratsastuksellisesti kivempi alue treenata jo ihan sen koon takia, sieltä löytyy tilaa humppailla!\nAnonyymi 15. huhtikuuta 2017 klo 18.11\nTodella jotain uutta pitäisi tulla. Et ole vielä esitellyt kuumailmapallolentoa Torstenin kanssa, et ole Kämpin keittiöpäällikkö vieläkään, sulla ei näy olevan omaa viinitarhaa edelleenkään joten voitko pliis hankkia ja tehdä noi niin sitten viitsin taas lukea tätä mämmiäblogia. Kiitos.\nps. Hilpeää rinteiden valloitusta.\nJilla 16. huhtikuuta 2017 klo 16.18\nKääk, tässähän niitä postausideoita tulikin oikein roppakaupalla! Lupaan että ootte ekoja kenelle kerron jos moisia juttuja toteutan :D\nMutta kiitos, rinteet valloitettu ja onneksi mentiin, oli niin hauskaa vaikka hetken sai tekniikkaa hakea (vasen jalka toimii ajatusta hitaammin, se on siis täynnä mustelmia 😂) ja hirmu kaunista kun aurinko paistoi :) Nyt vähän fingerfoodsia tekemään ja takan sytytyshommiin. Ei hassumpaa!\nAnonyymi 15. huhtikuuta 2017 klo 18.56\nTämä oli mielenkiintoinen keskustelu, kuinka paljon lukijat saavat vaatia bloggaajilta? Jos kaikilla mittareilla hyväksi todettu blogi kyllästyttää lukijaa niin pitääkö bloggaajan vai lukijan muuttua-muuttaa?\nItse toivoisin tiheämpään päivittämistä, muuten ei huomautettavaa.\nJilla 16. huhtikuuta 2017 klo 16.21\nKyllähän kaikkea saa pyytää ja ideoita otetaan mielellään vastaan - mulla ei tosin ole varsinaisesti ideoista puutetta, lähinnä siitä ajasta... (ja toki mun ideat pyörivät vain tämän oman elämän ympärillä 😅) Oikein harmitti viime viikolla etten kerennyt kirjoittelemaan päivittäin kun joka päivä tapahtui kivoja juttuja, koska ei ne enää viikon päästä ole hauskoja. Mutta siis kiitos, tiheämpää päivittämistä minäkin toivon ja teen parhaani sen saavuttamiseksi :)\nAnonyymi 16. huhtikuuta 2017 klo 9.42\nMielenkiintoinen keskustelu tosiaan. Mielestäni kukaan ei voi sanoa, että jonkun blogi pyörisi muutaman aihealueen ympärillä, jos ihminen itse ei anna niitä aiheita :D ainahan voi antaa parannusehdotuksia, mutta sillon pitää kertoa, että mitä pitää parantaa. Mielestäni jokainen ihminen saa pitää blogiaan niin kuin haluaa, tosin lukijoiden "parannus"ehdotukset mukaan huomioiden, sillä kyllähän vaihtelu virkistää aina! Ja postaustahtikin on hyvä tässä blogissa, onhan ihmisillä nyt muutakin elämää ;) Mä oon tykännyt ainakin sun seuraavista (hauskoista sekä huumoristisista) postauksista, jos niistä sais vähän ideoita tulevaan: 21 tapaa pilata kavioliitto, sinebrychoffin hevosten matkassa, hauskaa wappua!, what's in my bag?, korvapuustipäivä, sportFit, kysymyspostaukseen vastauksia (Jilla, missä kysymyspostaukset :O?), istunta-analyysia, suomen surkein kuski, synttärit, kukkahousut. Mukavaa pääsiäisen loppua!\nJilla 16. huhtikuuta 2017 klo 16.58\nNäin se menee :) Kiitos "vinkeistä", noista saa kyllä vähän osviittaa mitä olisi toiveissa - ja ootpas ollut pitkään mukana, kiitos siitäkin :) Mukavaa pääsiäistä!\nAnonyymi 16. huhtikuuta 2017 klo 23.00\nMissä päin Suomea lomailette?\nJilla 17. huhtikuuta 2017 klo 8.49


Etusivu > Kalusto > Vaunut\nMaratonvaunut ovat hankittu vuonna 2010 ja niiden valmistaja on saksalainen Hansmeier www.hansmeier.de. Vaunut ovat valmistettu mittatilaustyönä kuskin paino ja pituus huomioiden.\nVaunuissa on levyjarrut sekä eteen ja taakse. Erikoisuutena vaunuissa on teleskooppiaisat, mitkä mahdollistavat tiukat kurvit estealueilla.\nGroomille on takana hyvää liikkumatilaa ja leveille pehmustetuille lokasuojille on helppo viedä painoa. Kahva vaihtoehtojakin löytyy kiitettävästi. Perälaudalla on keskellä koroke, mihin on hyvä painaa jalalla vastaan tiukoissa käännöksissä.\nKuskin penkki on muotoiltu ja säädettävissä. Painopiste vaunuissa on matalalla ja leveät turvakaaret lisäävät ajurin turvallisuutta. Vetoliinojen kiinnitykseen vaunun vetokarttuun käytetään nopeasti aukeavia pikalukkoja. Vetokarttu on muotoiltu ja se on sijoitettu tavallista ylemmäs. Tämä tietysti pienentää mahdollisuutta, että takajalat osuisivat vaunuun.\nVaunuissa on käytetty paljon rosteriosia, mitkä kestävät hyvin kovaakin kulutusta. Pienenä käytännöllisenä yksityiskohtana vaunuista löytyy myös tarvikelaukku, sekä numero-ja nuottikotelo.\nAnnikan, Sannan ja Liinan kimppavaunut.\nVaunut ostettiin käytettynä vuonna 2017. Merkki: Troed Hansson.\nNämä vaunut toimivat hyvin hevosten ajo-opetuksessa. Vaunuissa on korkea potkusuoja sekä pitkät ja leveät aisat. Vaunuissa on pienet ilmakumirenkaat, joten kyytiin ja pois pääsee helposti. Penkit voi tarvittaessa poistaa kokonaan tai siirtää vain yhden penkin keskelle. Vaunut ovat sinkityt, joten ne eivät lähde ruostumaan.\nSulky eli 1-akselinen valjakkovaunu\nAnnikan ja Liinan kimppavaunut.\nVaunut ostettiin käytettynä vuonna 2018. Merkki: Sulkysport Meier.\nVaunujen leveys 140cm. Vaunuissa on ilmakumirenkaat ja rumpujarrut. Kevyet vetää ja vakaat ajaa. Näillä voi mennä vaikka kisaamaan helppoja luokkia.\nParivaunut ostettiin käytettynä kesällä 2019. Merkki: Dominiak.\nVaunuissa on ilmakumi- ja kovakumirenkaat. Vaunuissa etu- ja takajarrut sekä polkimella toimiva kääntökehänjarru. Lisävarusteena penkki groomille ja vaihdettava yksikköaisa.\nTuuloslainen 40-luvun ajelureki 3-4 hengelle kiinteällä etuistuimella.\nNahkamaakarin käsinvalmistetut ja kunnostetut rekivaljaat. Pakkasille lämmikkeeksi löytyy lampaankarvarekivällyt.


Liki 1 200 uutta ravintolaa tarjoilee alkoholia nyt aamuyöhön – katso kuinka monta uutta lupaa kotikuntaasi on tullut | Yle Uutiset | yle.fi\n20.7.2018 klo 11.29päivitetty 20.7.2018 klo 12.07\nVajaan 5 000 asukkaan Isossakyrössä sijaitsevassa anniskeluravintolassa valomerkki annettiin aiemmin viikonloppuisin jo puoli kahdelta. Tällöin asiakas joutui päättämään, matkustaako esimerkiksi naapurikunnan yökerhoon vai lähteäkö kotiin. Nyt iltaa pystyy jatkamaan samassa paikassa pidempään.\n– Se antaa ihmisille sitä vapautta, että jääkö pubi-tyyppiseen paikkaan vai lähteekö yökerhoon. Tavallaan se tasoittaa pelikenttää pienten ja isojen yökerhojen välillä, kertoo Teemu Reiman Pub All In:sta.\nTeemu ReimanMerja Siirilä / Yle\nUuden lain mukaisia jatkoaikoja lähes 1200\nMaaliskuun alusta voimaan tulleen alkoholilain myötä monet ravintolat ovat hakeneet innokkaasti jatkoaikaa. Uuden lain mukaisia jatkoaikoja on myönnetty jo lähes 1200 ravintolalle. Kun mukaan lasketaan vielä voimassa olevat vanhat jatkoaikaluvat, anniskelun jatkoaikoja hyödyntää Suomessa nyt reilut 1500 anniskelupaikkaa.\nAnniskeluajan jatkaminen 1.3.2018 alkaen\nSisätiloissa anniskeluajan jatkamisesta klo 1.30 jälkeen klo 4 saakka riittää jatkoaikailmoitus aluehallintovirastoon\nUlkotilaan anniskelupaikat voivat hakea aluehallintovirastolta jatkoaikalupaa\nJatkoaikalupaa voi hakea myös niin sanottuun aamuanniskeluun, eli klo 7-9 majoituspaikan aamiaistarjoilun yhteydessä tapahtuvaan anniskeluun\nVanhan lain mukaisia jatkoaikalupia on haettu klo 3 ja klo 4 saakka jatkuvaan anniskeluun ja ne myönnettiin määräaikaisina\nOsa vanhoista luvista on vielä voimassa, osa paikoista on jo uusinut lupansa uuden lain mukaisesti\nJatkoaikaa ovat hakeneet erityisesti suurten kaupunkien anniskelupaikat, mutta Isonkyrön tapaan myös pienten paikkakuntien ravintolat. Perinteisten yökerhojen lisäksi ovensa pitää myöhään auki esimerkiksi yhä useampi terassi ja pitseria.\nMatkailu ja ravintolapalvelut MaRa ry:n mukaan uudistuksesta hyötyvät ravintoloiden ja asiakkaiden lisäksi myös muut yrittäjät.\n– Nyt voidaan palvella asiakkaita silloin kun asiakkaat haluavat sitä palvelua. Se on keskeisin asia. Kaikki asiakkaat eivät lähde samaan aikaan, vaan lähtevät porrastetummin. Silloin taksijonot ovat pienempiä ja grillijonot ovat pienempiä. Kyllä tällä on monia myönteisiä vaikutuksia muillekin kuin ravintoloille, kertoo MaRa ry:n toimitusjohtaja Timo Lappi.\nOlutta tarjoillaan yhä useammassa ravintolassa pidempäänMerja Siirilä / Yle\nPelkästään positiivisia vaikutuksia\nMaRan mukaan jatkoaika ei ole näkynyt ravintoloissa häiriökäyttäytymisenä, vaikka siitäkin esiintyi pelkoja. Isonkyrön Pub All In toimii aukiolojensa suhteen joustavasti: mikäli asiakkaita riittää vielä kahden aikaan, jatkuu meno neljään asti, tai niin kauan kuin asiakkaita riittää.\n– Me mennään sen jatkoajan suhteen ihan tilanteen mukaan, että millä fiiliksellä ihmiset on. Jos väki alkaa olla liian humaltunutta, niin sitten vihelletään peli poikki, Reiman toteaa ja lisää, että esimerkiksi poliisia paikalle ei ole tarvinnut soittaa vuosikausiin. Myös häiriökäyttäytymiset vuoden aikana pystyy laskemaan yhden käden sormin.\nMaRalla ei ole vielä tarkempia tutkimustuloksia, kuinka suuri taloudellinen hyöty uudistuksesta on. Itse anniskeluravintoloissa hyötyyn suhtaudutaan maltillisesti.\n– Ei siitä henkilöstökulujen ja muitten jälkeen paljoa jää, mutta jää kuitenkin nyt jonkin verran, Reiman toteaa.\nJaksavatko ihmiset sitten juhlia valomerkkiin asti? Seinäjoen keskustassa sijaitsevassa ravintola Holy Smokessa sekä ylä- että alakerta tarjoilevat asiakkaille alkoholia nyt neljään asti.\n– Kun on paljon tapahtumia, niin tuntuu, että on sitä yökukkujaakin liikenteessä, että kyllä sitä neljän jälkeenkin riittää väkeä, kertoo ravintolapäällikkö Jani Ketola.\nHoly Smoken ravintolapäällikkö Jani KetolaMerja Siirilä / Yle\nMaRan mukaan kulunut vuosi on ollut vaisu ravintola-alalla, etenkin anniskeluravintoloiden kannalta. Tammi-huhtikuun tilastot osoittavat, että anniskelu väheni edelliseen vuoteen verrattaessa 2,7 prosenttia. Yksi syy tähän ovat esimerkiksi viime vuoden panostukset satavuotiaan Suomen juhlintaan.\nPaikoissa, joissa tarjoillaan ruokaa, tilanne on ollut parempi. Ihmiset syövät innokkaasti ravintolaruokaa. Sen sijaan anniskeluravintoloiden alamäki on jatkunut Lapin mukaan parikymmentä vuotta. Isonkyrön pubin kaltaisille paikoille tilanne on haastava. Sen myöntää Teemu Reiman.\n– Ihmisten ravintolakäyttäytyminen on muuttunut viimeisten vuosien aikana hyvin paljon. Tullaan hirveän myöhään ravintolaan ja ei välttämättä lähdetä ollenkaan. On paljon enemmän kotibileitä varsinkin nuorison keskuudessa.\nJatkoajoista toivotaankin nyt piristysruisketta alalle. Muitakin helpotustoiveita olisi.\n– Jos eduskunta haluaa suunnata kulutusta enemmän ravintoloihin, niin silloin arvonlisäveron alentaminen 24 prosentista 14 prosenttiin on se keino. Se alentaisi 8 prosenttia alkoholiannosten hintoja ja tarkoittaisi sitä, että kulutus ainakin jossakin määrin siirtyisi takaisin ravintoloihin, MaRa ry:n toimitusjohtaja Timo Lappi esittää.\nUudet myönnetyt jatkoajat\nTaulukko sisältää ne anniskeluravintolat, jotka ovat hakeneet lupaa uuden lain myötä. Aiemmassa laissa luvat olivat määräaikaisia. Tämän vuoksi taulukko sisältää ne ravintoloita, jotka uusivat lupansa sekä kokonaan uuden luvan hakeneet.\nravintolatKotimaaMatkailu- ja ravintolapalvelut Mara ryIsokyröbaaritravitsemisliikkeetanniskeluRavitsemusalakäyttäytymishäiriötalkoholijuomat


EU:n uudet Venäjä-pakotteet voimaan perjantaina – pakotelistalla jo yli sata ihmistä | Yle Uutiset | yle.fi\nEU:n uudet Venäjä-pakotteet voimaan perjantaina – pakotelistalla jo yli sata ihmistä\nPakotteet kohdistuvat pankki-, puolustus- ja energiasektoreihin. EU muun muassa vaikeuttaa useiden venäläisyritysten pääomansaantia. 24 ihmistä lisätään EU:n pakotelistalle.\n11.9.2014 klo 16.10päivitetty 11.9.2014 klo 18.23\nHerman Van Rompuy.John Thys / AFP / Lehtikuva\nEurooppa-neuvoston puheenjohtaja Herman Van Rompuy vahvistaa, että EU:n uudet Venäjän-vastaiset pakotteet astuvat voimaan perjantaina. Asiasta kertoivat aiemmin diplomaattilähteet.\nPakotepäätöksen mukaan EU kieltää viiden valtionomisteisen venäläispankin, kolmen puolustusyrityksen ja kolmen keskeisen energiayhtiön lainoittamisen.\nLisäksi kielletään palvelujen tarjoaminen Venäjän syvänmeren ja arktisen alueen öljynetsinnälle ja -tuotannolle sekä liuskeöljyprojekteille. Sen sijaan kaasualaan pakotteet eivät edelleenkään kohdistuisi.\nEU myös laajentaa sellaisten tuotteiden vientikieltoa, joita voidaan käyttää sekä sotilas- että siviilitarkoituksiin.\nLisäksi 24 henkilöä lisätään niiden ihmisten listalle, joille EU on määrännyt matkustuskiellon ja joiden varat on määrätty jäädytettäviksi. Joukossa on itäukrainalaisen Donbassin alueen ja Krimin hallituksen edustajia sekä venäläisiä päätöksentekijöitä ja oligarkkeja, EU kertoo.\nTämä nostaa 119:een niiden henkilöiden määrän, joita vastaan EU on määrännyt pakotteita. Lisäksi 23 yrityksen tai yhteisön varoja on jäädytetty.\nPakotepäätöstä pohditaan uudestaan kuun lopussa\nVan Rompuy toteaa tiedotteessaan, että pakotteita voidaan lykätä tai muuttaa tai ne voidaan kumota kokonaan tai osittain Ukrainan tilanteen kehittymisen perusteella.\nEU aikoo kuun loppuun mennessä arvioida rauhansuunnitelman toteutumista.\nUkrainan hallituksen ja Venäjän tukemien separatistien välinen tulitauko astui voimaan viime viikon perjantaina.\nStubb toivoo pakotteiden jäävän lyhytaikaisiksi 11.9.2014\nDiplomaattilähteet: EU:n Venäjä-pakotteet voimaan perjantaina 11.9.2014\nVenäjä uhkaa vastata EU-pakotteisiin 11.9.2014\nRupla painui pohjalukemiin uuden pakotekierroksen lähestyessä 11.9.2014\nUlkomaatKansainväliset pakotteetEuroopan unioniVenäjän pakotteetkansainvälinen politiikkaVenäjärangaistuksetKansainväliset organisaatiot ja sopimuksetHerman Van RompuyUkraina


as long as we're happy: Elämää häiden jälkeen\nKatariina 22. lokakuuta 2014 klo 8.47\nKiva postaus! :) Ei tännekkään naimsiinmenon jälkeen ole mitään yletöntä rakkaudentunnetta tullut, ihan yhtä paljon miestä rakastan nyt kuin ennenkin. Vähän pelkäisin, että tulisi sellainen "tyhjyyden tunne", mutta ei ole tullut sellaistakaan. Vaikka hääpäivä varmasti olikin elämäni paras päivä, olen minäkin myös helpottunut siitä, että häät ovat takanapäin ja myös siitä, ettei häitä tarvitse enää toista kertaa järjestää. Ihanaa palata arkisempien asioiden pariin, kirjoitin siitä blogissakin :)\nAnniina 22. lokakuuta 2014 klo 14.59\nSitä se avioelämä on, arkea ja todellakin siihen palaaminen oli ihanaa. Niin pitkään häähommat hallitsi että nyt saa keskittyä täysin kaikkeen muuhun.\nPaula 22. lokakuuta 2014 klo 9.57\nHyvä postaus, ja jotenkin sun fiilikset on juuri niitä, joita kuvittelen itsekin tuntevani naimisiinmenon jälkeen.\nAnniina 22. lokakuuta 2014 klo 15.02\nKiitos! Ikinä ei voi sanoa varmaksi, odotin hiukan kuherruskuukausimaisempaa oloa, mutta en valita.\nSari 22. lokakuuta 2014 klo 11.17\nJuuri näin sen pitää ollakin. Omalla kohdallani häämatkalla oli suuri merkitys kevyenä siirtymänä arkeen, joten ei täälläkään häämasista näkynyt, ei kuulunut. Ja pakko on myöskin todeta, että omien häiden suunnittelu on niin kokonaisvaltainen homma, että morsiamen titteliä ei ole ollut ikävä. Rouvana olo passaa minulle ja onneksi saan toteuttaa itseäni yrityksen kautta osallistumalla omalta osaltani muiden hääjärjestelyihin. Best of both worlds! Niin ja p.s. Kiitos linkityksestä! Mukava, että postaus herätti samansuuntaisia ajatuksia. :)\nAnniina 22. lokakuuta 2014 klo 15.04\nKiitos postauksesta! Ensin ajattelin etten kirjoittele aiheesta, mutta kirjoituksesi sai minut miettimään asiaa. Elämää kun on häiden jälkeenkin, joten siitäkin on hyvä puhua.\nMeillä on onneksi häitä jo ensi vuodelle tiedossa niin saa taas olla vieraana juhlimassa!\nSalla 22. lokakuuta 2014 klo 18.13\nHäät ovat aivan mielettömän ihana juhla, ja odotan innolla, josko vielä jotkut ystäväni menisivät naimisiin. Meidänkin hääpäivä oli aivan mielettömän ihana, mutta samoilla fiiliksillä täälläkin. Jotenkin tosi kiva olla naimisissa, eikä enää morsian.\nAnniina 23. lokakuuta 2014 klo 10.19\nHäät ovat ihania ja olen todella onnellinen että pääsee taas vieraaksi. Tiivistit aattenni loistavasti: tosi kiva olla naimisissa, eikä enää morsian :)


Ylöjärven Kaivupalvelu | Maanrakennuspalvelut laajalla osaamisella\nKaikki maanrakennustyöt kokonaisvaltaisesti yhdeltä toimittajalta\n0400 635 510\nKaikki maanrakennuspalvelut avaimet käteen -periaatteella\nYlöjärven Kaivupalvelu Oy tarjoaa kaikki maanrakentamisen palvelut avaimet käteen -periaatteella, sekä omakotirakentajille että rakennusliikkeille. Käyttämällä palveluitamme, saat kaikki maanrakennustyöt yhdeltä toimittajalta, alusta loppuun asti.\nToimimme pääasiassa Pirkanmaan alueella.\nKokonaisvaltainen ja viimeisteltu lopputulos\nTeemme maanrakennustöitä kokonaisvaltaisesti, aina maaston raivauksesta rakentamisen pohjatöihin ja viimeisteltyyn pihaan asti. Teemme tarvittaessa myös pihan vihertyöt.\nKattavat maanrakennuspalvelumme sisältävät myös pohjien paaluttamisen ja louhinnan. Myös ylimääräisen maan siirto kohteesta pois kuuluu normaaliin palveluumme. Hankimme ja tuomme mukanamme kaikki työssämme tarvittavat materiaalit.\nMeille on kunnia-asia tehdä erinomaista jälkeä jokaisella työmaalla, ja varmistaa että pois lähtiessämme jätämme jälkeemme valmiin ja siistin tontin, joka ei vaadi parantelua tai siivoamista.\nMyös purkutyöt, perusteellisesti ja vastuullisesti\nTeemme perinteisten maanrakennustöiden lisäksi myös erilaiset purkutyöt. Kalustollamme onnistuu sujuvasti esimerkiksi omakotitalon purku ja tontin raivaus uudisrakentamista varten. Osaamiseemme kuuluu purkujätteen oikeaoppinen lajittelu. Kuljetamme itse jätteen pois purkutyömaalta.\nTyön vaatimukset täyttävä kalustomme on asiakkaan etu\nTehokkaista kaivinkoneista ja kuljetuskalustosta muodostuva konekantamme on nykyaikaista ja hyvin huollettua. Teho ja toimintavarmuus tuottavat suoraa etua asiakkaallemme, työn nopeuden ja sujuvuuden kautta. Tämän ansiosta töidemme aikataulut pitävät sovitusti eivätkä ”koneet leviä” tontillesi.\nMaanrakennusta luotettavasti ja kustannustehokkaasti jo vuodesta 1994\nSoita 0400 635 510\nPurku ja saneeraus\nLouhinta ja maansiirto\nPostiosoite: Hirsikankaantie 13, 33480 Ylöjärvi


Hyväksyykö kristitty Israelin sotarikokset? — Lokari\n4.8.2014 16:29 Pekka Pihlanto 24 kommenttia\nAnttijuhani Tuominen 4.8.2014 17:04\nKristinuskon valtapyrkimykset ovat 2000 vuotta olleet tekopyhyyden läpikyllästämiä. Sokeasta uskosta valitun kansan jumaliseen oikeutukseen ja lain yläpuolella olemiseen voi saada palkinnon ja päästä itsekin Jehovan valituksi.\nSoini, kuten monet muutkin tekohurskaat, ovat pohjimmiltaan rasisteja. Palestiinalaisasten kuolemat kuitataan jumalan tahtona.\nPekka Pihlanto 4.8.2014 20:21\n"Soini, kuten monet muutkin tekohurskaat, ovat pohjimmiltaan rasisteja. Palestiinalaisasten kuolemat kuitataan jumalan tahtona."\nVaikka Soini ei Jumalan tahdosta puhunutkaan, ei hän antanut itsestään korkeaa kuvaa kristittynä. Myös poliitikkona hän löi lausunnollaan kirveensä kiveen.\nVille Mäki 4.8.2014 18:05\nNuo uskovaisimmat kristityt nyt tuppaavat olemaan melko tekopyhiä. Korostavat elämän pyhyyttä, mutta osa ei edes soisi aborttia naiselle, joka luultavasti kuolisi raskauden komplikaatioihin tai synnytykseen. Ja vielä pahempia ovat nämä amerikkalaiset pro-life -tyypit. Joku kohdussa oleva solumöykky on ehdottoman pyhä, eikä sitä saa abortoida tai edes käyttää kantasolututkimuksissa, mutta näille samoille tyypeille rikollisten teloittaminen ei ole mikään ongelma. Joten nämä kristityt voivat helpostikin sulkea silmänsä Gazan lapsiuhreilta.\nPekka Pihlanto 4.8.2014 20:04\n"Nuo uskovaisimmat kristityt nyt tuppaavat olemaan melko tekopyhiä."\nTältä monesti näyttää.\nAntti Mikkola 4.8.2014 18:15\n"Rakettien mahdollinen varastointi kouluihin ei oikein riitä perusteluksi lasten tappamiselle."\n+++ Ööö. Kyllä se muuten riittää, koska muuten ne raketit tappavat omia lapsia ja sellaiseen humaaniuteen, jossa vihollisen lapset laitetaan omien edelle ei kukaan pysty. Israelilta tätä tietty vaaditaan, koska siltä vaaditaan muutenkin asioita, joita muilta ei.\nJarkko Korhonen 4.8.2014 18:43\nEli sun mielestä on fiksumpaa murhata lapset kuin tuhota/takavarikoida löydetyt raketit?\nAntti Mikkola 5.8.2014 09:59\n"Eli sun mielestä on fiksumpaa murhata lapset kuin tuhota/takavarikoida löydetyt raketit?"\n+++ Millä sinä ne käyt "takavarikoimassa/tuhoamassa" alueella, joka on luultavasti täysin Hamasin taistelijoiden ansoittama? Kyllä ne pitää tuhota ohjuksella ja jos Hamas sallii siviilien läsnäolon tekee se sotarikoksen.\nPekka Pihlanto 4.8.2014 20:06\n"Israelilta tätä tietty vaaditaan, koska siltä vaaditaan muutenkin asioita, joita muilta ei."\nMinusta tuntuu, että Israelille sallitaan paljon sellaista, jota muille ei sallittaisi.\nJarmo Lauros 4.8.2014 18:23\nMinä kirkoton, en hyväksy hamasin summittaisia pommituksia Gazasta Israeliin. Tekisivätpä evakot saman Lappeenrannasta kohti Viipuria niin en hyväksyisi. Tuskin Putinkaan.\nPekka Pihlanto 4.8.2014 20:09\n"Minä kirkoton, en hyväksy hamasin summittaisia pommituksia Gazasta Israeliin."\nEn minäkään. Ei tässä asetelmassa tarvitse olla kokonaan toisen osapuolen puolella ja hyväksyä kaikki sen töppäilyt. Kumpikin osapuoli on syyllistynyt rikoksiin, ja ne on tuomittava yhtä lailla.\nAntti Mikkola 5.8.2014 10:01\nYritä Pihlanto nyt ymmärtää, että oman maan puolustaminen raketeilta ei ole sotarikos. Se on velvollisuus.\nPekka Pihlanto 5.8.2014 11:36 Vastaus kommenttiin #22\nYritä nyt Mikkola ymmärtää, että tässä ei ole kyseenalaistettu Israelin oikeutta puolustaa maataan, vaan se, miten asia hoidetaan: välittämättä liiemmälti siviili-, erityisesti lapsiuhreista.\nSama kritiikkini kohdistuu hamaslaisten keinoihin: kansalaisten käyttämiseen ihmiskilpinä ja erityisesti pakottamiseen vaarallisiin paikkoihin.\nIsraelin tiedustelu on huippuluokkaa, joten eivät nämä iskut lasten niskaan ole kovin todennäköisesti vahinkoja. Ei ole ainakaan kuulunut anteeksipyyntöjä erehdyksistä.\nJorma Moll 4.8.2014 19:02\nTäytyy myöntää, että olen varmaan 50- 60 vuotta kuullut uutisia yms Israelista enkä ymmärrä koko sotimiesta mitään.\nKyllä niistä koulussakin luettiin ja jätettiin viisaita koepapereita, mutta päähän ei ole jäänyt.\nSiitä on ollut se hyöty että ainoa asia jonka uskon ymmärtäväni on että tappaa ei saa.\nMatematiinkanopettaja oli filosofointiin taipuvainen. Kun oppilaat riitelivät hän rankaisi aina molempia. "Yksinään ei voi riidellä", oli hänen mottonsa. Näin siis 50- luvun Kulmakoulussa, Helsingissä.\nMeillä olikin harvianainen oppiaine: "Sielunelämän terveysoppi"\nPekka Pihlanto 4.8.2014 20:15\n"Kun oppilaat riitelivät hän rankaisi aina molempia. "Yksinään ei voi riidellä", oli hänen mottonsa."\nTämä on asian ydin käsillä olevassakin tapauksessa.\nJaakko Ojaniemi 4.8.2014 19:06\nHamasin raketit ovat kuin ritsalla kiviä ampuisi verrattuna mitä Israel nyt tekee: tappaa tykeillään, lentokoneillaan ja panssareillaan puolustuskyvyttömiä siviileitä. Israel on maailman pahin terroristivaltio.\nIsrael on jälleen kylvänyt terrorismin siemenet Lähi-Itään 50 vuodeksi eteenpäin.\nHannu Töyri 4.8.2014 19:35\nEi Israel ole tehnyt sotarikoksia. Hamas on.\nPekka Pihlanto 4.8.2014 20:14\n"Ei Israel ole tehnyt sotarikoksia."\nAsian luonteesta johtuu, että syytettä, puhumattakaan tuomiosta, ei ole tullut (eikä tule), mutta kyllä käytettävissämme oleva informaatio viittaa vahvasti sotarikoksiin. Samaa voidaan sanoa Hamasin osalta.\nJanne J. M. Muhonen 4.8.2014 21:08\nOutoa on myös Soinin elämöinti asiassa kristinuskollaan.\nOlen kenties seurannut mediaa ja Soinin lausuntoja puutteellisesti, mutta minusta se on lähinnä Pihlanto, joka tässä elämöi. Mitä oikeastaan haluat tällä kirjoituksellasi sanoa? Sen - Abdirahim Husseinin kanssa samassa rintamassa -, että Soini hyväksyy sotarikokset ja kansanmurhan?\nSanon jo ennalta, että älä vetoa tuon otsikon kysymysmerkin vuoksi mihinkään vastuunvapauteen tuon tai siihen verrattavan väittämän osalta.\nMinä muuten en ateistina hyväksy mitään aseellista konfliktia.\nPekka Pihlanto 4.8.2014 22:00\nJos Muhonen ei ymmärrä, mitä tekstilläni haluan sanoa, en voi asialle mitään. Ei se selittämisestä parane. Kaikki muut ovat sen ymmärtäneet (kuka hyväksynyt, kuka ei, mutta ymmärtäneet kuitenkin).\nTodettakoon vielä sekin, että en ole kenenkään kanssa samassa rintamassa. Kirjoitin blogini aivan itsenäisesti.\nSeppo Saari 4.8.2014 21:15\nBlogin otsikko on epäonnistunut.\nMoni on kirjoittanut uhrilukujen "epäsuhdasta" samalla, kun tuomitaan ensisijaisesti se, joka saa enemmän tuhoa aikaan. Harkitut siviilien surmat ovat molempien tunnolla. Asetelma on poikkeuksellinen, kun toisen taistelijat ovat tunnistettavia ja toiset ovat piilossa siviilien joukossa.\n(On syytä muistaa, että Syyriassa uhreja on jo yli yli satakertainen määrä, +170.000, mutta presidentti se vain istuu.)\nEn epäile hetkeäkään, etteikö Hamas kernaasti haluaisi ylittää kaikki Israelin villeimmätkin pyrkimykset sekä siviili- että sotilaskohteiden tuhoamisessa, mutta tässä sodassa sen estää vain terroristien heikompi aseistus.\nJos massamurhaa yrittävä ei onnistu teossaan, onko se jotenkin lieventävä asianhaara? Ainakin suomalainen oikeus rapsaisi äsken pelkästä sekopäisestä suunnitelmasta tappaa suuri joukko ihmisiä HY:llä noin 3 vuoden tuomiot.\nSodan voittajat usein määrittelevät syyllisyydet häviäjille kuten WW2:n jälkeen Nürnbergissä tai Helsingissä.\nPekka Pihlanto 4.8.2014 22:04\nVoi olla, että osikkoni on epäonnistunut. Mutta sinä kirjoitat paljolti blogini sisältämän asian vierestä - toisin sanoen yrität kumota väitteitä, joita ei juttuuni edes sisälly.\nSeppo Saari 5.8.2014 10:31\nKirjoitukseni ydin: "Harkitut siviilien surmat ovat molempien tunnolla."\nOlemme itse asiasta (siviileihin kohdistuvat sotarikokset) samaa mieltä, kohdistuvatpa nuo rikokset naapurin tai omiin siviileihin.\nMuu on pohdintaani monimutkaisesta asetelmasta. En kuitenkaan viitannut "valittuun kansaan" tai yleistykseen, että "hyväksyykö kristitty Israelin sotarikokset?", vaikka niillä voi hienotunteisesti tyylitellä haluttuun suuntaan.\nKun Suomessa voi jo ns. pahasta aikeesta [toiseksi viimeinen kappale] tuomita 3:ksi vuodeksi vankilaan, halusin tuoda esille, että Lähi-Idän sodassa nuo aikeet ovat alati ja ihan avoimesti läsnä, mutta tuomioita ei toki kuulu, kun ei ole toimivaa lakia / oikeuslaitosta.\nMyönnän, ettei blogi käsitellyt varsinaisesti ns. pahoja aikeita, vaan todellisia tapahtumia ja rikoksia. Näen Israelin olevan hyvin varuillaan jo aikeisiin nähden (tunnellit, raketit/ohjukset). Israel perustelkoon itse tuon asenteensa, joka on myös saanut ymmärrystä siellä täällä.\nTodella asian vierestä: "Hyväksyykö suomalainen Krimin miehityksen?" :D\nPekka Pihlanto 5.8.2014 11:43\n"Kirjoitukseni ydin: "Harkitut siviilien surmat ovat molempien tunnolla."\nOlemme itse asiasta (siviileihin kohdistuvat sotarikokset) samaa mieltä, kohdistuvatpa nuo rikokset naapurin tai omiin siviileihin."\nNiin, olemme asiasta samaa mieltä. Hyvä niin.\nBlogini ydin on otsikkoonkin sisältyvä ihmettely, ja se, että tunnettu poliitikko Timo Soini vastaa siihen myönteisesti.\nSoinilla on ollut monia mielestäni hyviä näkemyksiä asioista, mutta nyt puheena oleva ei kuulu niihin.\nJuhana Turpeinen 5.8.2014 15:26\nHyväksyy koska ilmeisesti kristittyjen jumala on käskenyt tappamaan ja varastamaan nimessään. Jumalainen oikeus pyhittää ruumiskasat.


Miten ja kuinka puhdistaa viemäriputket kotona\nViemäröintijärjestelmien saastuminen yksityisellä sektorilla on yleistä. Ei ole mitään järkeä ottaa yhteyttä vesijohtoverkkoon joka kerta. Voit puhdistaa putket omalla kädelläsi käyttäen mekaanisia laitteita tai suosittuja menetelmiä.\nKeittiön putket voivat tukkeutua seuraavista syistä:\nValuraudasta valmistetut putket tukkeutuvat useammin siksi, että niiden sisäpinta on kuoppainen. Tämä johtuu meneillään olevasta korroosioprosessista. Erityisesti kylpyhuoneen ja keittiön altaan välinen osa voidaan tukkia;\nMuoviputket ovat vähemmän alttiita tukkeille. Näin tapahtuu, jos niiden asennus tehdään epäasianmukaisella rinteellä;\nJäteveden seinien sedimentti johtaa siihen, että hän tarttuu roskaan. Ajan myötä paksu kerros muodostaa ja putki menettää läpäisevyyden;\nVesipitoiset epäpuhtaudet sisältävät putkien seinämille kerrostettua kalkkia;\nSaastumisen lähde on hiekka ja hiekka, jotka putoavat kenkien pesemisen aikana;\nJos putket ovat tukossa suuria esineitä, sinun täytyy soittaa asiantuntijaan. Teokset suoritetaan hydrodynaamisesti. Usein tämä tapahtuu korkeissa rakennuksissa;\nTukoksen syy voi olla vaikuttavien aineiden pesuaineita. Ne, kuten rasvat, putoavat putkien sisäpinnalle.\nMistä tahansa materiaalista valmistettaisiin putkia, syntyy jatkuvasti kysymys yksityisen sektorin viemäröintijärjestelmän puhdistamisesta.\nKun vastaat kysymykseen siitä, miten puhdistat viemäriputket kotona, sinun on määriteltävä tarkasti vesihöyryjen sijainti ja syy.\nTärkeimmät puhdistusmenetelmät keittiössä:\nPuhdista improvisoidulla tavalla;\nJos putkissa on tukos, kotona tapahtuva poistaminen tapahtuu jollakin näistä tavoista. Yksityisellä sektorilla tehtävää helpotetaan. Täällä työ on mahdollista suorittaa pihalla.\nYleensä viemäriputkien puhdistus tehdään useimmiten keittiössä. On enemmän rasvaa, hiuksia tai ruokajätettä. Näissä tiloissa tehdyt työt jatkuvat. Täytyy noudattaa neljää pistettä:\nAsennettaessa rautaputkia, sinun tulee säännöllisesti kuluttaa 1 litra kiehuvaa vettä niiden läpi. Muovisen jäteveden läsnä ollessa riittää annostelu kuumaan veteen 20 minuutin ajan. Virta tehdä vähän. Jos saippua on juuttunut, se liukenee nopeasti;\nNiin paljon soodaa ja puolet lasia suolaa kaadetaan lasilliseen vettä. Tämä seos kaadetaan viemäriin 15 minuutin ajan. Sitten sinun on käytettävä vettä vesihuolto, huuhtele järjestelmä ja rinnakkain puhdistustyön suorittamiseksi männällä;\nKäytä pölynimuria, jossa puhallustoiminto. Jos käytetään putken pölynimurin halkaisijaa kangasta, ilmavirtauksen terävyys nousee. Jos ohjaat ilmavirtaa pesualtaan, se työntää korkkia;\nJos keittiön täytyy pestä tukkeutunut sifoni, se poistetaan, poistetaan kaikki roskat ja pestään juoksevan veden alla.\nSiinä tapauksessa, että tällaiset menetelmät eivät johda menestykseen, sovelletaan vakavampia toimenpiteitä. Kuitenkin ensin selville tukoksen paikka. He selventävät, että putki on tukossa, ei sifoni.\nTällöin täytä kaikki vesijohtovedet vedellä ja suorita valvonta:\nJos pysähtyneisyys kulkee vain yhdessä solmussa, esimerkiksi pesualtaan, vain paikalliset verkot tukkeutuvat;\nJos vesi on asennettu kaikkiin terveyskeskuksiin, tukkeuma on valmis, ja ongelma on ratkaistava päälliköiden mukana.\nPaikallinen jäteveden puhdistus suoritetaan yksinään. Tätä varten sifoni poistetaan, aallotus poistetaan ja huuhtelu suoritetaan kemiallisilla keinoilla tai kaapelilla.\nJos haluat tietää, kuinka puhdistaa viemäriverkko kotona, jos vakava tukkeutuminen tapahtuu, on tärkeää ymmärtää, mitä työkalua käytetään katkaisemaan pistoke pieniin osiin. Sitten sen osat yksinkertaisesti pestä vedellä. Tätä menetelmää käytetään usein keittiössä, jossa elintarvikkeiden jäämät aiheuttavat usein tukoksia.\nPutkistoja voidaan puhdistaa viemäriverkossa männän avulla, joka toimii periaatteella hydraulisen paineen syntymisestä tyhjiön muodostumisen vuoksi.\nPesuallas on täynnä vettä;\nMännän pohjaa painetaan uppoa vasten ja puristetaan dramaattisesti;\nYlös- ja alaspäin suuntautuva liike suoritetaan useita kertoja. Viimeinen liike ylöspäin laite irtautuu äkisti tasosta. On tärkeää tehdä tämä huolellisesti, jotta pesuosat eivät rikkoudu;\nTällainen työ suoritetaan jopa 4 kertaa.\nJos kyseessä on kaksinkertainen kuori, on tarpeen puhdistaa se kahdella männällä samanaikaisesti. Tätä varten tarvitset avustajan. Jos ei, niin yksi viemärikaappi suljetaan rätillä.\nSe on kahva kahvalla, jonka lopussa on harja.\nKaapeliharja alas viemäriin;\nKädensijan avulla on langan vieritys. Tässä tapauksessa paine lasketaan alas ja sitten ylöspäin. Sinun on lävistettävä korkkia, kunnes se tulee ulos;\nAjoittain vedellä pumpataan niin, että pienet roskat pestään pois.\nNäin voit puhdistaa metalliputket ja tietää, kuinka lävistää pistokkeet. Samanaikaisesti ruoste poistetaan sisältä. Jos putket ovat muovia, harjan sijaan kaapeli, jossa on kierretty lanka, ei saa vahingoittaa materiaalia.\nMuut mekaaniset välineet\nKuinka puhdistaa viemäriverkko, jos kotona ei ole kaapelia? Sitten käytetään kotitekoisia laitteita:\nScotch-nauha ylhäältä alaspäin spiraalimaisessa muovipullossa. Rinnakkaispullo on pullossa;\nLeikkaus tehdään pitkin linjaa pullossa;\nPullon pohjaa käytetään kädensijana;\n45 asteen kulmassa kierteen muodossa tehdään lovia;\nLaite asetetaan tyhjennysaukkoon ja poistetaan sitten. Spiraali vetää roskat pois.\nTeollisuus tarjoaa laajan valikoiman estolaitteita, jotka auttavat puhdistamaan viemäreitä.\nNestemäisessä muodossa. Keinot "Tiret" ja "Mr. Muskul" ammoniakin hajun mukana;\nJauheena. Esimerkiksi "Comet". Jos läpinäkyvyyttä ei ole lainkaan, tällaisen työkalun käyttö on merkityksetöntä;\nHappoa. "Mole". Kaada kiehuva vesi järjestelmään ennen käyttöä. Käytön jälkeen huuhtele hyvin juoksevalla vedellä;\nEmäksinen. "Domestos", "Valkoinen".\nSe on tärkeää! Happamien ja emäksisten valmisteiden käyttöä ei suositella useammin kuin kerran kuukaudessa, niin että muoviputkien pinta ei ole rikki.\nPakkauksessa on ilmoitettu, miten viemäri puhdistetaan näiden työkalujen avulla. Tarvitaan perehtyä siihen.\nPuhdistusaineiden puhdistamista käytetään silloin, kun kemikaalissa on huolta. Yksityisessä talossa käytetään usein suolaa etikan kanssa. Tällä menetelmällä on konkreettisia etuja edullisen ja helppokäyttöisen muodossa.\nSuola, joka on alkali, vuorovaikuttaa etikkahapon kanssa. Lämmitys tapahtuu ja hiilidioksidia vapautuu. Tämä seos vaikuttaa seiniin, poistaa plakin niistä.\nSoodaa puolikokoisen pakkauksen ja puolen pullon etikkaa, joka on hieman lämmitetty, kaadetaan tyhjennysreikään. Reikä sulkee tulppa. Odotusaika - 2 tuntia. Tämän jälkeen jätevesi huuhdellaan 3 litralla kiehuvaa vettä. Kaikki liuenneet jätteet menevät pois vedestä.\nJos käsiä ei ole, mutta on Alka-Seltzer, se voi toimia korvaavana.\nKaksi tablettia heitetään tyhjennysaukkoon ja lisätään 1 rkl etikkaa. Sitten järjestelmä pestään kiehuvalla vedellä.\nKastelulaatta ja tiiviste poistetaan suihkutulpasta;\nReikään kohdistuu letku ja vesi virtaa maksimipaineessa;\nMenettely kestää 8-10 minuuttia;\nJos on useita aukkoja, loput on suljettava;\nTämä toimenpide toteutetaan jäljellä olevilla rei'illä vuorotellen.\nKun paikallinen pilaantuminen on yleensä tukkeutunut sifonkiallas. Voit puhdistaa sen seuraavasti:\nAvaa muovinen mutteri;\nIrroitettu sifoni asetetaan säiliöön;\nEtikan ja soodan seos kaadetaan putken avoimeen reikään;\nHeti kun reaktio loppuu, lisätään toinen lasillinen etikkaa.\nHissing-prosessin alkamisen jälkeen sinun on jatkossakin lisättävä etikkaa, kunnes reaktio pysähtyy;\n20 minuutin odotuksen jälkeen kaadetaan 3 litraa lämmitettyä vettä;\nSifoni asetetaan takaisin muovimutterilla kiristämällä.\nJos järjestelmä ei ole tukossa sifonpoiston yhteydessä, seoksen käyttöä ei tarvita.\nPoistamalla luumun haju\nAloitetaan liikenneruuhkien poistaminen. Seuraavat tapahtumat pidetään:\nKuiva sinappi täytetään tyhjennysaukkoon. Pestään sitten pois;\nVoit käyttää valkaisuainetta. Hän poistaa kaikki hajut, mutta asettaa omat;\nOngelma voidaan ratkaista ilmanvaistolla, mutta ei kauan.\nSiipien asennusohjeiden rikkoutuessa ei ole hydraulista lukkoa, joka estää hajua pääsemästä ulos. On tarkistettava sifon oikea asennus:\nPullosylinterissä tyhjennysputki on vedenpinnan alapuolella. Muussa tapauksessa haihduttaminen tapahtuu vedenportin yläpuolella;\nEhkä putki on muuttanut asentoaan tai asennettu väärin. Se on korjattava ja korjattava.\nMuut syyt veden stagnaation altaan\nJoskus syy ei ole tukkeutunut järjestelmä, ehkä:\nSuojattu sifoni itse. Se on puhdistettava;\nSifonin ja viemäriverkon välinen aallotus on tukossa tai väärin kaareva. Hänen asemansa on parannettava;\nMuodostetut pistokkeet liitoksissa, joissa silikonitiivisteet sijaitsevat. On vältettävä liikenneruuhkia.\nSe toteutetaan tukkeutumisen vähentämiseksi:\nÄlä kaada rasvahappoa pesualtaan;\nYritetään niin, että ruoka ei joudu jäämään, on parempi heittää ne kauhaan;\nAseta verkko viemäriin niin, että siinä on pieniä jätteitä.\nHiukset eivät saa pudota pesuallas;\nPäivittäin tyhjennysaukkoon kaada kiehuvaa vettä.\nTukosten poistaminen omilla kädillä on todellista. Tärkeintä on tietää, miten ja mitä puhdistaa. Jokaisessa tapauksessa sinun on valittava sopiva menetelmä. On kuitenkin parempi olla sallimatta tätä. Ehkäisevät toimenpiteet auttavat pysyvästi eroon tällaisesta rutiinitehtävistä.